Ο ΣΥΜΕΛΣ σας φέρνει πιο κοντά στον θαυμαστό κόσμο των καταδύσεων - Φωνή του Λ.Σ.\nHome ΜΕΡΙΜΝΑ ΠΡΟΣΩΠΙΚΟΥ Ο ΣΥΜΕΛΣ σας φέρνει πιο κοντά στον θαυμαστό κόσμο των καταδύσεων\nΟ ΣΥΜΕΛΣ σας φέρνει πιο κοντά στον θαυμαστό κόσμο των καταδύσεων\n11:30 AM ΜΕΡΙΜΝΑ ΠΡΟΣΩΠΙΚΟΥ,\nΟ ΣΥ.Μ.Ε.Λ.Σ. είναι στην ευχάριστη θέση να σας ανακοινώσει μια σούπερ καλοκαιρινή προσφορά με την Aqualized Dive Adventures για όλους τους συναδέλφους, εν ενεργεία αλλά και εν αποστρατεία και τις οικογένειες αυτών.\nΕλάτε και εσείς στον θαυμαστό κόσμο των καταδύσεων.\nΔείχνοντας πάντα την υπηρεσιακή σας ταυτότητα μπορείτε να κάνετε χρήση των οικονομικών πακέτων καταδύσεων που ακολουθούν\nΓνωριμία με την κατάδυση try scuba diving\nαπό 48 ευρώ, μόνο 38 ευρώ το άτομο.\nΠρώτο επίπεδο εκπαίδευσης Open water course\nΑπό 390 ευρώ, μόνο 295 ευρώ\nΔεύτερο επίπεδο εκπαίδευσης Advanced course\nΑπό 350 ευρώ, μόνο 270 ευρώ\nΣχολείο διάσωσης εκπαίδευση πρώτων βοηθειών\nΑπό 450 ευρώ, μόνο 360 ευρώ\nΠρώτο επίπεδο επαγγελματικής εκπαίδευση Dive Master course\nΑπό 650 ευρώ, μόνο 495 ευρώ\nΌλα τα σχολεία ειδικότητας Nitrox deep night κλπ.) σε πολύ ειδικές\nΗλέκτρας 2, Λάκκα,\n(+30) 22911 59651\n(+30) 6932 482779\nΠΗΓΗ : www.symels.gr


επι-δεξιος (ψάλτης): Το φαινόμενο της τριακονταετίας: ΔΑΠ-ΝΔΦΚ\nΣαρωτική νίκη της ΔΑΠ-ΝΔΦΚ και στις φετινές φοιτητικές εκλογές παρά τους κουκουλοφόρους!!!\nΜέσα σε ένα κλίμα συντονισμένων επιθέσεων και βίας που στόχο είχαν την απαξίωση της δημοκρατικής διαδικασίας των φοιτητικών εκλογών, η ΔΑΠ-ΝΔΦΚ πετυχαίνει μια σημαντική νίκη. Παρά την συντονισμένη προσπάθεια απαξίωσης των Φοιτητικών Εκλογών από διάφορα κέντρα που θέλουν τους νέους απαθείς απέναντι στις προωθούμενες αλλαγές στην Τριτοβάθμια Εκπαίδευση, η συμμετοχή κινήθηκε και φέτος σε υψηλά επίπεδα. Σχεδόν 100.000 φοιτητές προσήλθαν στις κάλπες των συλλόγων σε όλη την Ελλάδα και η ΔΑΠ-ΝΔΦΚ αναδεικνύεται σε πρώτη δύναμη για 29η συνεχόμενη χρονιά και με αυξημένα ποσοστά στα Πανεπιστήμια και στα ΤΕΙ όλης της χώρας...\nΕίναι καιρός οι πολιτικές ηγεσίες να πάρουν το διαχρονικό μήνυμα. Το παράδοξο είναι ότι το μήνυμα αυτό δεν το πήραν τις προηγούμενες δεκαετίες ούτε οι ηγεσίες της Νέας Δημοκρατίας. Αξίζουν στην ελληνική νεολαία Πανεπιστήμια Ευρωπαϊκού επιπέδου. Και αυτό που δεν καταλαβαίνω είναι γιατί τα ανώτατα εκπαιδευτικά μας ιδρύματα κόντρα στη θέληση της πλειοψηφίας των φοιτητών είναι έρμαιο μιας φασίζουσας μειοψηφίας της αναρχοαριστεράς...\nΑναρτήθηκε από GEORGIOS BENEAS στις 11:44


Ξύλο με γροθιές μεταξύ γονέων σε σχολική γιορτή! - istioforos news Ξύλο με γροθιές μεταξύ γονέων σε σχολική γιορτή! - istioforos news\nΕΛΛΑΔΑ - Δημοσιεύτηκε - 14 Ιουν 2018 - 10:05 μ.μ.\nΑιτία υπήρξε, όπως ειπώθηκε κατά τη συνεδρίαση του Δημοτικού Συμβουλίου, η ανάθεση- επειδή δεν υπήρξε βοήθεια απ’ άλλους γονείς- σε άτομα πακιστανικής καταγωγής που μένουν στην περιοχή της προετοιμασίας της εκδήλωσης.\nItem Reviewed: Ξύλο με γροθιές μεταξύ γονέων σε σχολική γιορτή! Rating: 5 Reviewed By: istioforos news


Adg ηλεκτρονικό κατάστημα στο Xtremeinn\nΕξωτερικά μέρη (4)\nΕσωτερικά μέρη (3)\nΌλα ( Adg )\nAdg Nuke Grenade Inside Mechanism\nAdg Nuke Grenade Door Spring\nAdg Nuke Grenade Inside Platform\nΣχετικά με Adg\nΗ ADG είναι ηγέτης στην υπαίθρια αθλητική επιχείρηση. Από την ίδρυσή της, η εταιρεία επικεντρώνεται στο σχεδιασμό και την ανάπτυξη κυνηγιού, όπλων airsoft, ADG Nuke Grenade Door Spring, Nuke Fragmentation Spring, ADG Nuke Grenade Door Spring και σε διάφορα εσωτερικά και εξωτερικά μέρη της airsoft. Η εταιρεία πέτυχε την επιτυχία της αναπτύσσοντας και επεκτείνοντας την αγορά της προσφέροντας αντίγραφα πυροδότησης, χειροβομβίδες και αεροβόλα. Η εταιρεία έχει δώσει μια νέα ιδέα για χειροβομβίδες, όπλα, σκοπευτές, τουφέκια και πιστόλια. Η ADG προσέλαβε εξειδικευμένο τεχνικό προσωπικό που διασφαλίζει υψηλής τεχνολογίας, κορυφαίας ποιότητας και ισχυρά προϊόντα για ακραία υπαίθρια αθλήματα.


Η Honeywell παγκοσμίως\nΗ Honeywell στην Ελλάδα\nΜονάδες παραγωγής στην Ευρώπη\nΝέα Εκδηλώσεις Προϊόντα Τεχνικά νέα\nΝΕΑ ΚΑΜΠΑΝΙΑ 2012 (23-9-2013)\nΚαι φέτος ισχύει η ειδική προσφορά της Honeywell για τους θερμοστάτες και τους χρονοθερμοστάτες.\nΝΕΑ ΚΑΜΠΑΝΙΑ 2012 (29-05-2012)\nΜία ειδική προσφορά της Honeywell ξεκινά αυτές τις μέρες ειδικά για τους μειωτές πίεσης νερού. Μπορείτε να βρείτε την προσφορά μας στο δίκτυο των συνεργατών μας. Στόχος μας είναι να κάνουμε τα προϊόντα μας πιο προσιτά και να γνωστοποιήσουμε τις εξαιρετικές τους προδιαγραφές που συμβάλλουν στην ακρίβεια ρύθμισης της πίεσης και άρα στη μείωση της κατανάλωσης νερού.\nClimatherm 2012 (1-4 Μαρτίου)\nΑγαπητοί Συνεργάτες, Σας ενημερώνουμε ότι η Honeywell θα συμμετάσχει στην έκθεση CLIMATHERM 2012 που θα πραγματοποιηθεί στο METROPOLITAN EXPO στην περιοχή του Διεθνή Αερολιμένα Αθηνών. Θα ήταν χαρά μας να δεχθείτε την πρόσκλησή μας και να μας επισκεφτείτε στο περίπτερό μας για να σας παρουσιάσουμε τα προϊόντα μας. Η έκθεση θα είναι ανοιχτή από 1 έως 4 Μαρτίου κατά τις ώρες 11:00-21:00. Θα μας συναντήσετε στην Αίθουσα 3, Διάδρομος Γ&Δ, Πρίπτερο 48 Σας περιμένουμε να μας τιμήσετε με την παρουσία σας.\n60 ΧΡΟΝΙΑ HONEYWELL ΣΤΗΝ ΕΛΛΑΔΑ\nΗ Honeywell γιορτάζει 60 χρόνια παρουσίας σε Ελλάδα και Κύπρο και σας προσκαλεί στην εκδήλωση που διοργανώνει την Παρασκευή 16 Δεκεμβρίου 2011 και ωρα 15:00 στο Εκθεσιακό και Συνεδριακό Κέντρο Metropolitan Expo, Αίθουσα C1.\nΝΕΑ ΚΑΜΠΑΝΙΑ 2011 (19-10-2011)\nΜία ειδική προσφορά της Honeywell ξεκινά αυτές τις μέρες ειδικά για τους θερμοστάτες και τους χρονοθερμοστάτες.\nΝΕΟ ΦΙΛΤΡΟ ΝΕΡΟΥ PrimusPlus (9-5-2011)\nΤο νέο φίλτρο νερού της Honeywell, PrimusPlus είναι διαθέσιμο στην αγορά.\nΚΑΜΠΑΝΙΑ 2010 (27-10-2010)\nΜία νέα καμπάνια της Honeywell ξεκινά αυτές τις μέρες και αφορά στην εξοικονόμηση ενέργειας στις κατοικίες.


Τι είναι ορθοπεδικό και τι ανατομικό στρώμα. | Ηλιοστρώμ\nΑρχική / Blog / Τι είναι ορθοπεδικό και τι ανατομικό στρώμα.\nΤα ανατομικά στρώματα είναι πιο μαλακά και αγκαλιάζουν τις καμπύλες του σώματος. Είναι κατασκευασμένα με ελατήρια ανεξάρτητης ανάρτησης pocket springs, με latex, η memory foam. Τα στρώματα με ελατήρια ανεξάρτητης ανάρτησης παρέχουν σωστή στήριξη και απορρόφηση των κραδασμών. Το κάθε ελατήριο βρίσκεται σε δική του υφασμάτινη θήκη και λειτουργεί ξεχωριστά από τα υπόλοιπα.\nΤο latex είναι ένα υλικό που έχει την ιδιότητα να “αγκαλιάζει” τέλεια το σώμα. Λόγω των κυψελών που έχει, επιτρέπει τον αερισμό του εσωτερικού του στρώματος. Τα ανατομικά στρώματα ασκούν διαφορετική αντίσταση στο σώμα προσφέροντας μεγαλύτερη άνεση στον ύπνο. Κατασκευάζεται εξ ολοκλήρου από φυσικά υλικά. Το βασικό του συστατικό είναι το εκχύλισμα καουτσούκ, του οποίου η κυψελωτή επιφάνεια βοηθάει απόλυτα στον σωστό αερισμό του στρώματος και προσφέρει ιδανική ελστικότητα.\nΤέλος τα στρώματα που παράγονται από Visco elastic –Memory αφρό θεωρούνται από τα πιο ανατομικά προϊόντα, καθώς έχουν την δυνατότητα να διασκορπούν ομοιόμορφα την πίεση του σωματικού βάρους του κάθε ανθρώπου και να παίρνουν το σχήμα του σώματος του. Ο Memory αφρός έχει σχεδιαστεί από τη NASA και έχει εφαρμοστεί σε πολλά πεδία της διαστημικής έρευνας, καθώς είναι ένα υλικό το οποίο απορροφά τους κραδασμούς. Επίσης αντιδρά στην θερμοκρασία και το υλικό γίνεται μαλακότερο όταν έρχεται σε επαφή με τα πιο ζεστα μέρη του σώματος, ενώ παραμένει αναλλοίωτο σε όλα τα υπόλοιπα.


Ποδηλατοδρομία αύριο Πέμπτη στο κέντρο της Λάρισας - TheNewspaper.gr\n-177 min. ago-Τι προβλέπεται για υπογειοποίηση και πρόσβαση με μετρό – Ποδόσφαιρο – Super League 1 – Π.Α.Ο.Κ.\n-170 min. ago-Εγκρίθηκε η δαπάνη για το κατασκηνωτικό πρόγραμμα του e-ΕΦΚΑ\n-166 min. ago-Τελευταίο αντίο σε ηλικιωμένο Βολιώτη\n-163 min. ago-Διακοπή ρεύματος σε Διμήνι, Γατζέα, Αλυκές και Λεχώνια - Δείτε πότε\n-160 min. ago-Λάρισα: Νέο σάρωθρο στον στόλο της Υπηρεσίας Καθαριότητας\n-159 min. ago-J2US - Spoiler: Αυτά τα δύο ζευγάρια είναι υποψήφια για αποχώρηση\n-155 min. ago-«Με τα τωρινά δεδομένα δεν προκύπτει ότι θα πάρει δυο εξτρέμ η ΑΕΚ» – Ποδόσφαιρο – Super League 1 – A.E.K.\n-151 min. ago-Αυξήθηκε τον Μάιο ο πληθωρισμός\n-150 min. ago-Βολιώτης 7 ετών διακρίθηκε από το Μουσείο Κυκλαδίτικης Τέχνης\n-140 min. ago-«Στην ατζέντα του ΠΑΟΚ ο Λαρίν» – Ποδόσφαιρο – Super League 1 – Π.Α.Ο.Κ.


by Μαίρη Φρέση 14 Μαΐου, 2021, 8:19 πμ 12 Views\nH Ελένη Τσολάκη επιστρέφει στους τηλεοπτικούς μας δέκτες, όπως όλα δείχνουν, με ένα καλοκαιρινό πρωινό στο OPEN.\nΗ παρουσιάστρια τα τελευταία δύο χρόνια απέχει από την τηλεόραση, καθώς δεν είχε κάποια πρόταση που να την ενδιαφέρει. Η τελευταία της συνεργασία ήταν στο μεσημεριανό πρόγραμμα του ALPHA που δεν πήγε πολύ καλά, και κόπηκε γρήγορα.\nΑυτή τη φορά, σύμφωνα με το Happy Day, της έχει γίνει η πρόταση να αναλάβει το πρωινό καλοκαιρινό πρόγραμμα του ΟΡΕΝ, στη θέση της Κατερίνας Καινούργιου.\nΗ ίδια έχει θέσει ως προϋπόθεση για να υπογράψει να υπάρξει και μια πρόταση για τον επόμενο χειμώνα. Εξάλλου στο ΟΡΕΝ είναι όλα ρευστά, καθώς έχουν αρχίσει να κυκλοφορούν οι φήμες και για μεταγραφή της Κατερίνας Καινούργιου.\nελενη τσολακηελενη τσολακη εκπομπη\nPrevious article Lockdown τέλος: Τι ανοίγει από σήμερα – Τι ισχύει για μετακινήσεις, SMS, καταστήματα και εστίαση\nNext article Αποχώρηση – Βόμβα παρουσιάστριας από το STAR\nLockdown τέλος: Τι ανοίγει από σήμερα – Τι ισχύει για μετακινήσεις, SMS, καταστήματα και εστίαση


Eτσι δουλεύει η αριστερά | ΔΙΚΤΥΟ ΕΛΛΗΝΩΝ ΣΥΝΤΗΡΗΤΙΚΩΝ\nH αριστερά και ελευθερία του λόγου δεν πάνε μαζί\nΘα σας διηγηθώ μια προσωπική εμπειρία για να δείτε πως λειτουργεί η αριστερά. Έχω γράψει ένα βιβλίο, ένα αστυνομικό μυθιστόρημα. Η υπόθεση αφορά τον φόνο μιας Ελληνίδας από ένα Αφγανό ”πρόσφυγα”. Το βιβλίο μέσα από μια αστυνομική ιστορία καταφέρνει να αναπαριστά πιστά την σημερινή πραγματικότητα. Την εγκληματικότητα, την κατάληψη του κέντρου της πρωτεύουσάς από ξένες μαφίες, την παρακμή της αστικής τάξης, τις πουλημένες κυβερνήσεις, τους ατυνομικούς που δεν κάνουν το καθήκον τους, με λίγα λόγια πρόκειται για ακτινογραφία- ηθογραφία της σύγχρονης Ελλάδας.\nΩστόσο αυτό το βιβλίο αν και συναντάει στους μόλις τρεις μήνες της κυκλοφορίας του την αποδοχή και τα συγχαρητήρια όσων το έχουν διαβάσει σκοντάφτει σε διάφορες ιστοσελίδες που υποτίθεται ασχολούνται με την λογοτεχνία άλλα που στην πραγματικότητα αποστολή τους έχουν την αριστερή προπαγάνδα. Όσες φορές έχω προσπαθήσει να διαφημίσω το βιβλίο μου σε τέτοιες ιστοσελιδες-μερικές εκ των οποίων έχουν χιλιάδες μέλη- συναντάω το μένος των αριστερών πράγμα που επιβεβαιώνει αυτό που ήδη καλά γνωρίζαμε: η αριστερά και ελευθερία του λόγου δεν πάνε μαζί.\nΔιαχειριστές τέτοιων υποτίθεται λογοτεχνικών σελίδων όχι μόνο με διαγράφουν και μπολοκάρουν αλλά διώκουν από τις ιστοσελίδες τους και όλους όσοι δημοσιεύουν κριτικές η παρουσιάσεις του βιβλίου. Αυτή είναι λοιπόν η αριστερά. Την ίδια ώρα στις ίδιες αυτές ιστοσελίδες κυκλοφορούν και διαφημίζονται βιβλία που πραγματεύονται μια τελείως ανεστραμμένη εικόνα της πραγματικότητας που βιώνουν εκατοντάδες χιλιάδες κάτοικοι του κέντρου της Αθήνας.\nΑν έγραφα ένα βιβλίο όπου νεοναζί δολοφονούν μετανάστες ίσως γινόμουνα εύκολα αποδεκτός.Θέλω να πω το εξής: η αριστερά έχει καταφέρει να πολιτικοποιήσει κάθε σφαίρα του δημοσίου διαλόγου. Πάγια τακτική της αριστεράς είναι να μπαίνει σε συλλόγους και ομάδες είτε πραγματικές είτε διαδικτυακές και να καπελώνει κάθε συζήτηση δίνοντας της πολιτικό χαρακτήρα.\nΜπαίνουν ας πούμε στον πολιτιστικό σύλλογο άνω πετρομαγούλας οι αριστεροί στον οποίο είσαι και συ γραμμένος. Και ενώ εσύ νομίζεις ότι ο σύλλογος έχει αντικείμενο τον εξωραϊσμό του χωριού σου ξάφνου σου πετάνε να αφισάκι για τον φασισμό και σου χώνουν σφήνα δυο εκδηλώσεις για το δικαίωμα στην έκτρωση και την κλιματική αλλαγή.\nΈτσι δουλεύουν. Με σύστημα. Και μπορούν να το κάνουν αυτό επειδή έχουν δώσει σημασία σε κάτι που αγνοούμε όλοι εμείς του ”πατριωτικού χώρου”. Τον πολιτισμό. Τα γράμματα, τις τέχνες, την παραγωγή ιδεών έν γένει. Την ίδια ώρα οι του πατριωτικού χώρου αρθρογραφούν στα κοινωνικά δίκτυα για τον Παπαδόπουλο και τον Μεταξά με λόγο και ύφος που παραπέμπει σε ενωμοτάρχη της επταετίας.\nΟι αριστερά είναι μπροστά και θα συνεχίσει να είναι όσο εμείς δεν καταλαβαίνουμε τι πρέπει να κάνουμε. Και όταν λέμε για αριστερά δεν εννοούμε τα ροζιασμένα χέρια των εργατών και τα σκαμμένα πρόσωπα των ξωμάχων της υπαίθρου. Τέτοιο ήταν το πρόσωπο της αριστεράς κάποτε. Και μπορούσες, είναι αλήθεια, να τα σεβαστείς αυτό τα πρόσωπο, ακόμα και αν διαφωνούσες με τό όραμα του σοσιαλισμού, ακόμα και αν κατάλαβαινες πως οι ξωμάχοι δεν ηταν παρά μόνο τα θύματα μιας μηχανής προπαγάνδας.\nΑλλα σήμερα το πρόσωπο της αριστεράς είναι διάφοροι παλαβοί με γούστα τύπου τζεισον αντιγόνη, τύπου Καλογεροπούλου( η περίοδος μου είναι πολιτικό ζήτημα) διάφοροι μισάνθρωποι ψυχασθενείς που προσδοκούν να εξαφανιστεί το ανθρώπινο είδος για να ζήσουν τα ζώα, διάφορα παρενδυτικοί σαν τον μακαρίτη τον Ζάκ, γενικώς ενα παρδαλό συνονθύλευμα,ένας θίασος τεράτων που με τίποτα ένας φυσιολογικός άνθρωπος δεν μπορεί να ταυτιστεί νάζι του.\nΣκεφτείτε οτι ο υποψήφιος του Σύριζα για τον Δήμο Αθηναίων έχει κάνει σημαία τιυ την ρηξικέλευθη πρόταση για δημόσιο θηλασμό. Ενώ ο έτερος υποψήφιος της αριστεράς,ο πιο προωθημένων απόψεων Πέτρος Κωνσταντίνου, δηλώνει πως μόνο όταν γίνει δήμαρχος στην Αθήνα γυναίκα,μουσουλμάνα λεσβία θα υπάρξει στην Ελλάδα Δημοκρατία.\nΑυτή είναι η αριστερά. Αγαπητέ φίλε μην παραδίδεις σε αυτούς τον χώρο του πολιτισμού. Κατάλαβε επιτέλους την σημασία του…\n*Το βιβλίο μου με τίτλο ”Η Συγκάλυψη” κυκλοφορεί από τις εκδόσεις οσελότος\nΠροηγούμενο άρθροΧαλαρή ψήφος\nΕπόμενο άρθροΓιατί ψήφισαν Σύριζα;


Μητσοτάκης και Βενιζέλος για τoν ΣΥΡΙΖΑ των post truth politics | Protagon.gr\nΟ Κυριάκος Μητσοτάκης και ο Βαγγέλης Βενιζέλος σε παλαιότερη κοινή τους δημόσια εμφάνιση | INTIMENEWS\nΔύο πολύ ενδιαφέρουσες παρεμβάσεις του αρχηγού της αξιωματικής αντιπολίτευσης και του πρώην προέδρου του ΠΑΣΟΚ για τη διαστρέβλωση εννοιών στον δημόσιο λόγο, με αφορμή την παρουσίαση του βιβλίου του Γιάννη Βλαστάρη «Λεξικό χωρίς γραβάτα»\nProtagon Team 1 Μαρτίου 2017, 08:11\nΟ Κυριάκος Μητσοτάκης και ο Βαγγέλης Βενιζέλος σε παλαιότερη κοινή τους δημόσια εμφάνιση\nΕνα λεξικό με 350 λήμματα, που περιγράφει πώς οι «Θεσμοί» αντικατέστησαν την «Τρόικα» και πώς οι χθεσινοί «τοκογλύφοι» αποκαλούνται «τεχνικά κλιμάκια». Ενα «Λεξικό χωρίς γραβάτα», όπως είναι ο χαρακτηριστικός τίτλος του βιβλίου του Γιάννη Βλαστάρη (εκδ. Αρμάος) που παρουσιάστηκε το βράδυ της Τρίτης στη Στοά του Βιβλίου – ένα κλείσιμο του ματιού από τον συγγραφέα στον ενδυματολογικό κώδικα και όχι μόνο που λάνσαρε ο ΣΥΡΙΖΑ αυτά τα χρόνια.\nΛέξεις, έννοιες και πολιτική, λοιπόν. Ηταν το πλαίσιο πάνω στο οποίοι κινήθηκαν και δύο εξαιρετικά ενδιαφέρουσες παρεμβάσεις, από τη μία του προέδρου της ΝΔ Κυριάκου Μητσοτάκη και από την άλλη του πρώην προέδρου του ΠΑΣΟΚ Βαγγέλη Βενιζέλου. Αλλωστε όπως είπε ο τελευταίος, «τα δύο τελευταία χρόνια οι λέξεις που χρησιμοποιεί η κυβέρνηση βλάπτουν τη χώρα όσο ακριβώς βλάπτει και η πολιτική που εφαρμόζεται. Γιατί παραποιεί τα δεδομένα και απομακρύνει τον ελληνικό λαό και το έθνος από τη συνάντησή του με την αλήθεια. Μέλλον έχουμε όταν μπορούμε να αντιμετωπίσουμε ευθέως την αλήθεια η οποία είναι πάρα πολύ απλή και αποτυπώνεται σε αριθμούς».\nΚαι οι δύο στάθηκαν στην αλήθεια, στην ανάγκη προστασίας της απέναντι στο κύμα του λαϊκισμού και των ψευδών ειδήσεων που σαρώνουν τον πολιτικό λόγο, ιδίως στην Ελλάδα. Ο κ. Μητσοτάκης μάλιστα σημείωσε ότι η διαστρέβλωση των εννοιών ήρθε πρώτα στη χώρα μας και μετά έγινε παγκόσμιο φαινόμενο. Ο αρχηγός της αξιωματικής αντιπολίτευσης εξήγησε κατ’ αρχάς πως «η ίδια η εξουσία στην Ελλάδα είναι συνυφασμένη με την ανάγκη να διαχειρίζεται κανείς μηνύματα για να εξυπηρετήσει τα δικά του πολιτικά συμφέροντα. Ομως, η συστηματική διαστρέβλωση μιας σειράς εννοιών -τα λεγόμενα post truth politics- εισήχθησαν στην Ελλάδα, πριν καταστούν -ως έννοια- μέρος του παγκόσμιου λεξιλογίου. Είμασταν μπροστά σε αυτόν τον κύκλο. Τελειοποιήσαμε τη γλώσσα του λαϊκισμού», συμπλήρωσε χαρακτηριστικά.\nΜιλώντας για τον ρόλο των μέσων κοινωνικής δικτύωσης στη διασπορά ψευδών ειδήσεων, ο πρόεδρος της ΝΔ υπογράμμισε: «Τα social media δίνουν τη δυνατότητα πολύ γρήγορης διασποράς ειδήσεων. Πολλές από αυτές είναι ψευδείς. Η διασπορά γίνεται χωρίς κανένα φίλτρο. Και χωρίς την ανάγκη, που ένας δημοσιογράφος μπορεί να είχε, να ελέγξει την προέλευση της είδησης. Αυτά έχουν καταργηθεί. Το έδαφος είναι πρόσφορο για να καλλιεργηθεί αυτού του είδους η ρητορική».\n«Η απάντηση» συμπλήρωσε ο κ. Μητσοτάκης «δεν μπορεί να είναι να επιχειρήσουμε να αντιγράψουμε τη διπλή γλώσσα προς όφελός μας. Από ένα σημείο και πέρα, η σύγκρουση του λόγου με την πραγματικότητα είναι αμείλικτη. Όσο κι αν κάποιος προσπαθεί να παρουσιάσει τη διαφαινόμενη συμφωνία ως κάτι δημοσιονομικά ουδέτερο, εάν η συμφωνία περιλαμβάνει μείωση συντάξεων και μείωση αφορολόγητου, αυτό κάποια στιγμή οι πολίτες θα το βιώσουν. Αρα, η ίδια η πραγματικότητα θα έρθει να συγκρουστεί με έναν λόγο -που μπορεί να έχει βραχυχρόνια οφέλη- αλλά υπό την προϋπόθεση ότι θα βρει απέναντί του έναν άλλο λόγο, έναν τεκμηριωμένο, ορθό και ρεαλιστικό λόγο, που να πατάει πάνω σε δεδομένα, είναι βέβαιο ότι θα ηττηθεί».\nΒενιζέλος: «Καθοριστική λέξη η λέξη “εκτσογλανισμός”»\nΑπό την πλευρά του, ο κ. Βενιζέλος προέτρεψε τον συγγραφέα να γράψει και ένα δεύτερο βιβλίο. Αφού συνεχάρη τον κ. Βλαστάρη για «Το Λεξικό χωρίς γραβάτα» το οποίο χαρακτήρισε «λεξικό ενός ολιστικού κυβερνητικού λόγου», ο πρώην πρόεδρος του ΠΑΣΟΚ τόνισε: «Υπάρχει όμως και το λεξικό της αντίστασης, των δύο τελευταίων ετών. Πρέπει λοιπόν να κυκλοφορήσει όσο γίνεται συντομότερα ένα δεύτερο τομίδιο με τα γλωσσικά αντίδοτα επί των οποίων οικοδομήθηκε η προσπάθεια να φέρουμε σε επαφή την κοινή γνώμη με την αλήθεια, δηλαδή με αυταπόδεικτα γεγονότα και καταστάσεις που βιώνουμε. Και θεωρώ ότι η καθοριστική λέξη που θα έπρεπε να είναι στα λήμματα ή να προαναγγέλλεται για τον επόμενο τόμο, είναι η λέξη “εκτσογλανισμός”» είπε ο πρώην πρόεδρος του ΠΑΣΟΚ, για να συμπληρώσει: «Τη λέξη αυτή την έχω πει το 2014, νομίζω, πριν την άνοδο του ΣΥΡΙΖΑ, του ΣΥΡΙΖΑΝΕΛ, στην εξουσία και αποδίδει ένα συνολικό φαινόμενο αλλά και μια προδιάθεση, μια περιρρέουσα ατμόσφαιρα. Αυτή η ατμόσφαιρα δεν είναι ηθική ή απλώς επικοινωνιακή ή αισθητική. Είναι βαθύτατα πολιτική. Συνδέεται με επιλογές ζωής ή θανάτου για τη χώρα, για τις οικογένειές μας, για τον καθένα από εμάς».\nΣε άλλο σημείο της παρέμβασής του, ο κ. Βενιζέλος στάθηκε σε μια αναφορά του Αλέξη Τσίπρα περί «στροφής 360 μοιρών». «Η πολιτική μετωνυμία, το να πω ότι οι βάσεις φεύγουν ενώ οι βάσεις μένουν, το να πω ότι δίνω, ας πούμε, μια παροχή, ενώ στην πραγματικότητα την παίρνω πίσω με έναν φόρο, είναι μια επικοινωνία στροφής 180 μοιρών. Το πιο αποκαλυπτικό lapsus του σημερινού πρωθυπουργού είναι η στροφή των 360 μοιρών. Η “στροφή των 360 μοιρών” στην οποία έχει αναφερθεί είναι και αυτό κατά τη γνώμη μου μια μαθηματική ανακρίβεια γιατί εδώ έχουμε το οργανωμένο ψέμα όχι της μίας στροφής ή της πλήρους περιστροφή, αλλά της μιάμισης στροφής. Δηλαδή, αποδεχόμαστε το μνημόνιο, υπογράφουμε το τρίτο και ετοιμαζόμαστε για το τέταρτο μνημόνιο. Αποδεχόμαστε την τρόικα, αποδεχόμαστε το κούρεμα του χρέους και παρακαλούμε να μας δώσουν ένα μικρό συμπλήρωμα. Αλλά είναι αυτό; Δηλαδή, μας είπαν ψέματα ότι θα σκίσουν το μνημόνιο και υπέγραψαν το τρίτο, υπογράφουν το τέταρτο και τελείωσε; Αυτό είναι το θέμα μας;\n» Το θέμα μας είναι ότι δεν έχουν κάνει στροφή 180 μοιρών. Έχουν κάνει στροφή 180 συν 90, 270 μοιρών και περιμένουν να δημιουργηθούν αυτοματισμοί στην κοινωνία που θα μας εκτρέψουν απολύτως. Το πλάνο Β’ από ένα σημείο αυτονομείται, γίνεται πλάνο ροπών μέσα στην κοινωνία, η οποία θα πει ότι τώρα που υπέγραψαν και αυτοί πια το τρίτο μνημόνιο, και το τέταρτο και δεν υπάρχει καμία προοπτική μπορούμε να προετοιμάσουμε αυτοκτονικές και απεγνωσμένες λύσεις που αντιστοιχούν σε μια κοινωνία που τα έχει δώσει όλα και δεν βλέπει διέξοδο. Αυτός είναι ο κίνδυνος. Η μιάμιση στροφή».\nΚαι συνέχισε ο κ. Βενιζέλος εξηγώντας τόσο τη χρήση της μετά-αλήθειας και την απουσία της ηθικής ευθύνης να πεις την αλήθεια, όσο και παραπέμποντας, εμμέσως πλην σαφώς, στη σημερινή κυβέρνηση που δεν πρόκειται όπως είπε να αφήσει την εξουσία.\nΑναφερόμενος στη διαφορά μεταξύ της «ηθικής της ευθύνης» και της «ηθικής της πεποίθησης», ο κ. Βενιζέλος είπε: «Αυτές είναι έννοιες του Μαξ Βέμπερ. Είναι κεντρικές έννοιες στο θεμελιώδες έργο του Μαξ Βέμπερ, “Η πολιτική ως επάγγελμα”. Και, πράγματι. Εάν εγώ έχω μια πεποίθηση, ψευδή πεποίθηση, μια μετά-αληθινή πεποίθηση ότι αυτό συμβαίνει, ακολουθώ την ηθική της πεποίθησής μου, ότι αυτό που κάνω οδηγεί στον παράδεισο, ότι αυτό οδηγεί στη σωτηρία της χώρας. Δεν έχω την ηθική της ευθύνης να πω την αλήθεια, να αντισταθώ, να αναλάβω κόστος, λέω ό,τι θέλω γιατί αυτό πιστεύω. Αυτή είναι η μετά-αλήθεια που την έχει πει το 1919 ο Μαξ Βέμπερ. Αυτά τα λέει στο τέλος αυτού του δοκιμίου, της διάλεξης. Στην αρχή της διάλεξης αναφέρεται στη συμφωνία του Μπρέστ – Λιτόφσκ που είναι η συμφωνία που έκανε ο Λένιν για να ξεφύγει από την πίεση των πολεμικών επιχειρήσεων που έτειναν να ακρωτηριάσουν την χώρα του ή να ρίξουν το καθεστώς. Και τότε ο Τρότσκι διατύπωσε το περιβόητο δόγμα ότι είναι προτιμότερο να δώσουμε έδαφος για να κρατήσουμε την εξουσία, γιατί πρέπει να έχουμε το κράτος, γιατί το κράτος είναι το μονοπώλιο της νόμιμης βίας. Πολλοί νομίζουν ότι η έκφραση το κράτος είναι το μονοπώλιο της νόμιμης βίας είναι μια έκφραση πρωτογενώς του Βέμπερ, ενώ ο Βέμπερ παίρνει την αντίληψη του Τρότσκι και την χρησιμοποιεί και εκεί οικοδομεί την θεωρία του.\n» Δεν πρόκειται να αφήσουν την εξουσία, διότι, ταυτόχρονα, νέμονται την εξουσία, κάνουν τη μιάμιση στροφή, περιμένουν την πλήρη περιστροφή η οποία μπορεί να γίνει περιδίνηση χωρίς τέλος, και αυτό είναι ένα φαινόμενο το οποίο δεν μπορεί να αποτυπωθεί γλωσσικά με τις τρέχουσες έννοιες.\n» Μια ακόμη παρατήρηση. Ο ναζισμός, ας πούμε, στα λιγότερα χρόνια της ζωής του σε σχέση με το σταλινικό φαινόμενο το οποίο έχει πολλές επιβιώσεις πολιτικές και κρατικές, ήταν μια άψογα οργανωμένη νέα γλώσσα news speak, έτσι δεν είναι; Απλώς τελείωσε βίαια. Είχε μια διάρκεια, ας πούμε, δεκαπέντε ετών, σε γενικές γραμμές, με την προετοιμασία. Άρα η γλωσσική εκζήτηση και διαστροφή δεν είναι ένα φαινόμενο το οποίο είναι απλώς αριστερό ή μόνο αριστερό. Είναι όμως ένα ολιστικό φαινόμενο. Στην ολιστική προσέγγιση που απέχει έναν πόντο από την ολοκληρωτική μπορείς να προσέλθεις με διάφορους τρόπους, με διάφορες πεποιθήσεις όταν είσαι στη σφαίρα της ηθικής της πεποίθησης και δεν ανυψώνεσαι στην ηθική της ευθύνης.\n» Αυτή είναι η σύγκρουση στη χώρα. Αυτά είναι τα μέτωπα στη χώρα. Όλα τα άλλα για τα οποία συζητούμε είναι δευτερεύοντα και, φοβούμαι, και αποπροσανατολιστικά. Λοιπόν έχουμε να αντιμετωπίσουμε το φαινόμενο της μιάμισης στροφής, η οποία καραδοκεί προκειμένου η κοινωνία να συμπληρώσει το υπόλοιπο από μόνη της».\nΓεωργιάδης: «Το σκάνδαλο Κοσκωτά ωχριά μπροστά στον Καλογρίτσα»


Τι άλλαξε και αρχίζει; - inpaok.com\nΤι άλλαξε και αρχίζει;\n27. Μαρτίου 2018 21:15 Θόδωρος Χαστάς\nΟμάδες, παράγοντες, ποδοσφαιριστές, φίλαθλοι και λοιπός αθλητικός κόσμος “πανηγυρίζει” που το ερχόμενο Σαββατοκύριακο (31/3-1/4) θα δούμε και πάλι τη Super League να βρίσκεται στα γήπεδα. Ένα πρωτάθλημα που ρημάχτηκε από στρατηγικές, συμπεριφορές και πολιτικές συγκεκριμένων ομάδων, ένα πρωτάθλημα που έχασε την όποια αίγλη και το ενδιαφέρον του, μέσα σε διάστημα λιγότερο του ενός μήνα, θα αρχίσει ξανά από εκεί που σταμάτησε. Γιατί όμως;\nΤι άλλαξε από την 12η Μαρτίου, όταν ο Υφυπουργός Αθλητισμού αποφάσισε να διακόψει επ’ αόριστον το πρωτάθλημα, μέχρι την 26η Μαρτίου, όταν ήρε το συγκεκριμένο μέτρο; Κανένα νόημα και καμιά λογική δεν είχαν καμιά από τις δυο αποφάσεις. Κανένας δεν κατάλαβε γιατί έγινε το πρώτο και κανείς δεν καταλαβαίνει γιατί γίνεται το δεύτερο. Μία τρύπα στο νερό, ένα ακόμα πυροτέχνημα για τα μάτια του κόσμου, ο οποίος όμως έχει βαρεθεί να βλέπει συνέχεια τα ίδια και να μην υπάρχει κανείς που θα δώσει λύσεις για τη διάσωση της αξιοπιστίας του ελληνικού πρωταθλήματος.\nΤι μεσολάβησε λοιπόν και διαφοροποιήθηκε η κατάσταση; Τιμωρήθηκε κανένας από τους δράστες ή τους ηθικούς αυτουργούς όλης αυτής της κατάστασης; Μέσα σε 15 μέρες, ο Υφυπουργός επιδόθηκε σε ένα μπαράζ… καφέδων με παίκτες, ομάδες, παράγοντες και οργανώσεις, για να πάρει τελικά τη μεγαλειώδη απόφαση των τεσσάρων προϋποθέσεων (δείτε ΕΔΩ). Ένα σχέδιο-τερατούργημα που δεν εξυπηρετεί τίποτα, και το οποίο τελικά δέχθηκε ομόφωνα η Super League, μην τυχόν χάσει το… κελεπούρι του προϊόντος της.\nΜέσα σε αυτό το διάστημα παρακολουθήσαμε -από όσα μέσα εδέησαν να φιλοξενήσουν την είδηση- τον μεγαλομέτοχο της ΠΑΕ Ολυμπιακός να διώκεται ποινικά για μεταφορά και εμπόρια δυο τόνων ηρωίνης, παρακολουθήσαμε τραμπουκισμούς στο ΔΣ της Super League από στελέχη των “ερυθρολεύκων”. Αποφάσεις δικαστηρίων δεν είδαμε ακόμα, αλλά αυτό είναι μια άλλη περίπτωση. Η λαιμητόμος που στήνεται για τον ΠΑΟΚ δεν αποτελεί άλλωστε αντικείμενο ευαισθησίας για όσους αποφάσισαν να σταματήσει και να ξαναρχίσει το πρωτάθλημα.\nΌλα καλά μωρέ! Ραντεβού στα γήπεδα…


Αισιοδοξία του Μπ. Μπορίσοφ για λύση στο Σκοπιανό\nΔημοσίευση 17 Ιανουαρίου 2018, 19:21 / Ανανεώθηκε 17 Ιανουαρίου 2018, 19:19\n«Πραγματικά θέλω να λυθεί το ζήτημα ανάμεσα σε Αθήνα και Σκόπια».\nΑισιόδοξος για λύση στο θέμα της ονομασίας της ΠΓΔΜ εμφανίστηκε ο πρωθυπουργός της Βουλγαρίας Μπόικο Μπορίσοφ.\nΜιλώντας στο ΑΠΕ – ΜΠΕ, ο κ. Μπορίσοφ απέφυγε επιμελώς να αποκαλέσει τη γειτονική χώρα με το «συνταγματικό» της όνομα, μιλώντας απλώς για Σκόπια. Ο κ. Μπορίσοφ εξέφρασε την υποστήριξή του σε απευθείας συζητήσεις των πρωθυπουργών της Ελλάδας και της ΠΓΔΜ σημειώνοντας ότι εάν οι κκ Τσίπρας και Ζάεφ έχουν ανάγκη από τη βοήθεια της Βουλγαρίας «αμέσως θα τη δώσω». «Είμαι αισιόδοξος [..] Θα βρούμε τον δρόμο» είπε.\n«Ο ομόλογός μου Αλ. Τσίπρας και ο ομόλογός μου Ζ. Ζάεφ είναι εξαιρετικά σοβαροί άνθρωποι» είπε ο Βούλγαρος πρωθυπουργός, εκφράζοντας παράλληλα τη γνώμη ότι (οι κκ. Τσίπρας και Ζάεφ) «πρώτα σε διμερές επίπεδο, όπως κάναμε και εμείς με τον Ζάεφ υπογράψαμε συμφωνία καλής γειτονίας και επικύρωσε η Βουλή των Σκοπίων, πρέπει και ο Αλέξης Τσίπρας και ο Ζόραν Ζάεφ να λύσουν πρώτα το ζήτημα μεταξύ τους». Γνωρίζω, σημείωσε ο κ. Μπορίσοφ, «ότι κάθε παρέμβαση, ακόμη και πρόταση για συνεργασία -να μην ξεχνάτε ότι εμείς στα Βαλκάνια είμαστε πολύ θερμόαιμα έθνη- δεν θα γίνει δεκτή καλά».\nΟ κ. Μπορίσοφ εμφανίστηκε αισιόδοξος διότι, όπως είπε «θα πρέπει να δείξουμε ότι είμαστε σοφότεροι και ότι δεν θέλουμε να πάμε στην Ευρώπη με προβλήματα, αλλά με λυμένα προβλήματα. Η Ελλάδα (σ.σ. πρόφερε το όνομα της χώρας στα ελληνικά - Ελλάδα) είναι σπουδαία για τόσους αιώνες. Θα βρούμε τον δρόμο».


Το σκληρό πόκερ του φθινοπώρου — Sunday 18 Aug 2013\nΆνθρωποι που έχουν το συμφέρον της χώρας μας κατά νουν είναι πολύ ανήσυχοι για το φθινόπωρο. Οχι, δεν αναφέρονται στον κίνδυνο πολιτικού ατυχήματος ή στο ενδεχόμενο μιας «αστικής εξέγερσης» μη πληρωμής φόρων. Η ανησυχία τους αφορά το μεγάλο μπρα ντε φερ μεταξύ Γερμανών από τη μία και ΔΝΤ και Αμερικανών από την άλλη. Η ηγεσία του ΔΝΤ έχει ξεκαθαρίσει πως θα επιδιώξει μια γενναία μείωση του «επίσημου» χρέους της Ελλάδος. Η ίδια η κ. Λαγκάρντ έχει δεσμευθεί σε αυτήν την κατεύθυνση. Ποιος είναι ο κίνδυνος; Η διαγραφή χρέους προς τις ευρωπαϊκές χώρες είναι πραγματικό πολιτικό «δηλητήριο» στη Γερμανία και τις Βόρειες χώρες της Ε.Ε. Μια σχετική συζήτηση θα αναβιώσει όλο το στερεότυπο του «κακού Νότου, που δεν θέλει να αλλάξει και στο τέλος μας φεσώνει επειδή δεν μπορεί να τα βγάλει πέρα». Η ελληνική πολιτική ηγεσία πρέπει να ζυγίσει παρά πολύ προσεκτικά το αν και το πώς θα θέσει το ζήτημα. Αν λάβει για απάντηση ένα βροντερό «ΟΧΙ», είναι πολύ πιθανό να μπει σε μεγάλη περιπέτεια. Οι πολιτικές επιπτώσεις στο εσωτερικό θα είναι ανυπολόγιστες, καθώς η αντιπολίτευση θα κάνει... πάρτι. Η Ελλάδα μπορεί να βρεθεί μετέωρη γιατί ούτε το ΔΝΤ ούτε και οι ΗΠΑ διαθέτουν τα κονδύλια ή τη βούληση να καλύψουν τις ελληνικές ανάγκες σε περίπτωση που οι Γερμανοί πεισμώσουν. Και για να είμαστε απολύτως ειλικρινείς, η χώρα δεν έχει ακόμη φτάσει στο σημείο του πραγματικού πρωτογενούς πλεονάσματος, που θα της έδινε θεωρητικά τη δυνατότητα να εκβιάσει τους δανειστές με μια μονομερή χρεοκοπία. Το ΔΝΤ έχει εξασφαλισμένο το δικό του χρέος, που δεν διαγράφεται ποτέ. Αν η διαπραγμάτευση για τη διαγραφή επίσημου ευρωπαϊκού χρέους καταρρεύσει, οι εκπρόσωποί του θα πουν «εμείς τα είπαμε» και θα έχουν δικαιωθεί έτσι απλά, χωρίς κόστος. Ποιος άλλος δρόμος υπάρχει; Αν οι Ελληνες πολιτικοί ηγέτες συμφωνούσαν σε ένα μίνιμουμ μεταρρυθμίσεων, θα μπορούσαν να διεκδικήσουν από κοινού μια διαφορετική συμφωνία, που θα επιβράδυνε τη δημοσιονομική προσαρμογή και θα συνέδεε τη σταδιακή ελάφρυνση του χρέους με συγκεκριμένους στόχους και προαπαιτούμενα. Σε αυτήν τη συμφωνία δεν θα ήταν αναγκαίο να συμμετέχει απαραιτήτως το ΔΝΤ, κάτι που θα ήταν πλέον αρεστό και στο Βερολίνο και στις Βρυξέλλες. Θα ήταν, δηλαδή, μια εσωτερική ευρωπαϊκή συμφωνία με καθαρούς όρους και σαφείς στόχους, χωρίς το «δράμα της τρόικας» κάθε λίγο και λιγάκι. Μια τέτοια συμφωνία θα είχε σημαντικές πιθανότητες επιτυχίας αν έβαζε πλάτη και ο κ. Τσίπρας. Ξέρω ότι αυτά τα πράγματα δεν γίνονται στην Ελλάδα και πως δεν υπάρχει στοιχειώδης εμπιστοσύνη ανάμεσα στους βασικούς πολιτικούς πρωταγωνιστές. Θα άξιζε, όμως, τον κόπο να το προσπαθήσουν. Θα είναι λάθος να συνθλιβεί η Ελλάδα σε μια κόντρα που θα διεξαχθεί για λογαριασμό της. Γι’ αυτό θα χρειασθεί μεγάλη δεξιοτεχνία και σοβαροί χειρισμοί για να πετύχει η Ελλάδα. Εχουμε κερδίσει πολύ χαμένο έδαφος και οι Ευρωπαίοι θα κάνουν ό,τι περνάει από το χέρι τους για να κρατηθεί η Ελλάδα στην Ευρωζώνη. Εχει σημασία σε αυτήν τη μάχη να πείσουμε αυτούς που μετρούν στο τέλος της ημέρας πέρα από εκείνους που κάνουν τους «καλούς» για εντελώς δικούς τους λόγους. Το σκληρό πόκερ του φθινοπώρου «στο κεφάλι μας» θα παιχθεί. Ας μην το ξεχνάμε.\nΑναρτήθηκε από: ΑΛΕΞΗΣ ΠΑΠΑΧΕΛΑΣ, στις 18/08/2013 , Σχόλια για το άρθρο\n«Μαυρογιαλούροι» και επενδύσεις — Wednesday 14 Aug 2013\nΗμουν νιος και γέρασα..., κατά τη δημώδη παροιμία, ακούγοντας ιστορίες για επικείμενες μεγάλες επενδύσεις στην Ελλάδα. Θυμάμαι ακόμη σήμερα τις ανακοινώσεις κάθε υπουργού που επισκεπτόταν την Αμερική και κατόπιν δήλωνε με στόμφο πως αναμένονται δεκάδες επενδύσεις. Οταν κάποιος υποψιασμένος έψαχνε το πράγμα λίγο παραπάνω, ανακάλυπτε πως η μεγάλη πλειοψηφία των «αιτήσεων ενδιαφέροντος» ήταν από αστείες έως ανύπαρκτες. Αυτή τη φορά η αλήθεια είναι πως υπάρχουν σοβαροί επενδυτές, οι οποίοι αναζητούν ευκαιρίες, είτε από τα λεγόμενα distressed funds ή άλλως «κοράκια» είτε από κανονικές εταιρείες. Ο ίδιος ο πρωθυπουργός έχει ξοδέψει απίστευτη ενέργεια στο κυνήγι επενδυτών, γιατί γνωρίζει πολύ καλά πως οι ξένες επενδύσεις είναι το «κλειδί» για να βγούμε από την κρίση. Εκείνοι πάλι εντυπωσιάζονται από το πόσο είναι «από πάνω» σε κάθε φάκελο, αλλά ταυτόχρονα αναρωτιούνται αν είναι λογικό μια χώρα να διοικείται έτσι. Μιλώντας για κατάλληλους ανθρώπους, πρέπει δυστυχώς να αναφερθούμε στην περίπτωση του υφυπουργού ο οποίος έχει την ευθύνη για τις ξένες επενδύσεις. Είναι κρίμα όλη η προσπάθεια του ίδιου του κ. Σαμαρά, αλλά και της χώρας, να αδικείται από την ελαφρότητα και τη σαχλή επικοινωνιακή προσέγγιση του εν λόγω πολιτικού ανδρός. Οσοι «παροικούν την Ιερουσαλήμ» αναρωτιούνται ποιος ο λόγος να βλέπουν να παίζεται μια κωμωδία που θυμίζει παλιά ελληνική ταινία με τον «Μαυρογιαλούρο» να ψάχνει επενδυτές ή δήθεν να προωθεί εξαγωγές με τον παλαιοκομματικότερο δυνατό τρόπο. Πέραν τούτου, χρειάζεται μεγάλη προσοχή, γιατί οι περισσότεροι ξένοι επενδυτές μελετούν και ξαναμελετούν την ελληνική αγορά, αλλά δεν παίρνουν αποφάσεις. Μιλούν όμως μεταξύ τους και δίνουν τεράστια σημασία στο πώς πάνε διάφορες επενδύσεις που βρίσκονται σε εξέλιξη. Οταν ακούν ιστορίες τρόμου από το έργο της Κασσιώπης ή κάποια άλλη επένδυση αναρωτιούνται κατά πόσον αξίζει τον κόπο να σκέπτονται καν να βάλουν τα κεφάλαιά τους στην Ελλάδα. Και δυστυχώς, η εμπειρία έχει δείξει ότι μόνο αν μάθει ο πρωθυπουργός το πρόβλημα και ασχοληθεί μαζί του θα λυθεί. Ετσι όμως δεν κυβερνάται μια χώρα, όση ενέργεια και αυταπάρνηση και να διαθέτει ο κ. Αντώνης Σαμαράς. Χρειάζονται θεσμοί και κατάλληλοι άνθρωποι στις κρίσιμες θέσεις.\nΑναρτήθηκε από: ΑΛΕΞΗΣ ΠΑΠΑΧΕΛΑΣ, στις 14/08/2013 , Σχόλια για το άρθρο\nΗ ραγιάδικη κακομοιριά και οι κομάντος — Sunday 11 Aug 2013\nΕχουμε επιτέλους αποκτήσει μία ομάδα υπουργών, οι οποίοι είναι αποφασισμένοι να «σπάσουν αυγά» και, το κυριότερο, να εξηγήσουν γιατί το κάνουν. Τα τελευταία χρόνια έγινε δυστυχώς μεγάλη ζημιά στον τόπο από την πολιτική δειλία των πολιτικών που είχαν αναλάβει την υλοποίηση των Μνημονίων. Ελάχιστοι είχαν το πολιτικό θάρρος να πουν τα πράγματα με το όνομά τους. Κρύβονταν λοιπόν πίσω από την τρόικα και κορόιδευαν τον κόσμο. Εριχναν την ευθύνη για οιανδήποτε απόφαση που εμπεριείχε ένα δράμι πολιτικού κόστους στην τρόικα και στο Μνημόνιο. Με ραγιάδικη κακομοιριά εξηγούσαν στους ψηφοφόρους-πελάτες «μα τι να κάνω, εγώ θέλω να σε διορίσω, αλλά η τρόικα...». Ο αντίκτυπος αυτής της τακτικής ήταν καταστροφικός. Η κοινή γνώμη δικαιολογημένα έχασε κάθε εμπιστοσύνη και σεβασμό στο πολιτικό σύστημα. Κανείς δεν εμπιστεύεται έναν... κακομοίρη που δικαιολογείται τόσο σαχλά επειδή κάνει το καθήκον του. Και οι εταίροι μας, όμως, έβλεπαν ότι το πρόγραμμα αλλαγών και μεταρρυθμίσεων ήταν πολιτικά ορφανό, αφού κανείς δεν το «έπαιρνε πάνω του». Κανένα ανάλογο πρόγραμμα δεν έχει πετύχει, πουθενά, χωρίς ισχυρή πολιτική στήριξη. Τώρα τα πράγματα έχουν αλλάξει. Κάποιοι από τους υπουργούς έχουν πλέον βγει στη «δημόσια πλατεία» και εξηγούν γιατί πολλά πράγματα που γίνονται λόγω του Μνημονίου έπρεπε να έχουν γίνει εδώ και δεκαετίες. Ο καθένας με τον τρόπο του γκρεμίζει στερεότυπα, απαντάει σε λαϊκισμούς και επικοινωνεί με τον κόσμο. Δεν υπάρχει τίποτα πιο σημαντικό αυτήν την ώρα. Ο κόσμος βαρέθηκε ή μάλλον σιχάθηκε να ακούει ότι πρέπει να γίνει το Χ ή το Ψ για να πάρουμε τη δόση ή επειδή ο κ. Τόμσεν νευρίασε... Μπορεί να εκνευρίζεται και να θυμώνει με τους πολιτικούς που του μιλούν στα ίσα, αλλά τους σέβεται πολύ περισσότερο σε σχέση με εκείνους που και κρύβονταν πίσω από τον μπαμπούλα της τρόικας και στο τέλος δεν έκαναν τίποτα λόγω ανικανότητας. Θα μου πείτε, μπορεί αυτοί οι λίγοι πολιτικοί να κάνουν τη διαφορά; Εχω τις αμφιβολίες μου γιατί έχει περάσει πολύς χρόνος και δεν είναι καθόλου σίγουρο ότι η μεγάλη μάζα της κοινωνίας ακούει πια φωνές λογικής. Οι περικοπές και η βαθιά ύφεση έχουν κουράσει πολύ τον κόσμο. Οι φωνές των «τσαμπουκάδων» και των εύκολων συνθημάτων έχουν κερδίσει οπαδούς ανάμεσα στα θύματα της κρίσης. Τα νέα πρόσωπα του αστικού πολιτικού συστήματος εμφανίσθηκαν αργά και αφότου είχε γίνει η μεγάλη ζημιά από τους δειλούς και ανεπαρκείς προκατόχους τους. Δεν έχουμε πολύ χρόνο μπροστά μας γιατί η κοινωνία αρχίζει να εξαντλεί τα τελευταία αποθέματα «λίπους» που είχε καβαντζάρει για τα πολύ δύσκολα. Οι λίγοι υπουργοί-κομάντος έχουν ελάχιστο χρόνο για να παράξουν έργο αλλά και να πείσουν το ορθολογικό τμήμα της κοινωνίας για την αναγκαιότητα των αποφάσεών τους.\nΑναρτήθηκε από: ΑΛΕΞΗΣ ΠΑΠΑΧΕΛΑΣ, στις 11/08/2013 , Σχόλια για το άρθρο


Ιδιωτική Οδός: Περί γερόντων, γεροντισμού και της διαχρονικής εκκλησιολογικής πλάνης\nΠοιες υπήρξαν οι κανονικές ακροβασίες της εκλογής του μακαριστού Θεολόγου; Μήπως η εκλογή του από αριστίνδην σύνοδο; Αλλά οι πλείστοι των μητροπολιτών και αρχιεπισκόπων από αριστίνδην σύνοδο προήλθαν, κακώς κατά τη γνώμη μου. Ο αείμνηστος Χρυσόστομος Παπαδόπουλος εξελέγη από πενταμελή αριστίνδην σύνοδο με μόλις τρεις! ψήφους! Απ την ίδια σύνοδο εξελέγησαν ο μετέπειτα οικουμενικός πατριάρχης Αθηναγόρας Κερκύρας,ο Παντελεήμων Φωστίνης Καρυστίας και Σκύρου, ο μετέπειτα αρχιεπίσκοπος Δαμασκηνός Κορινθίας κ.ο.κ. Μην το ψάχνεις κε Νούση. Λόγω του ισχύοντος συστήματος σχέσεων Εκκλησίας και πολιτείας δύσκολο είναι να βρεις ατόφια κανονικότητα. Μην περιορίζουμε τις αριστίνδην δεκαπέντε αν δεν κάνω λάθος απ το 1833, μόνο στην εποχή της επταετίας.\n1 Οκτωβρίου 2012 - 12:35 π.μ.\nΚώστα είσαι μετριοπαθής στο συγκεκριμένο σου θέμα. Δεν μπορείς να είσαι πάντα έτσι;\n1 Οκτωβρίου 2012 - 1:05 π.μ.\nσχεδόν πάντα είμαι μετριοπαθής, αλλά συνηθως προσκρουω σε υφαλους ανοησίας και φανατισμου. οποτε 'φαινομαι΄ή γινομαι σκληρος. απο κει και περα, αναφορικα με τον κυρο Θεολογο, το προβλημα δεν ειναι τοσο η εκλογη του απο αριστινδην, οσο η διεκδικηση της νομιμοτητας ενω αυτη δεν υφιασταται και η ψευδης οικοδομηση του αγωνα για αυτην σε τετοια επιχειρηματα απατης και αυταπατης.\n1 Οκτωβρίου 2012 - 12:24 μ.μ.\nΑσχετα με τον Θεολογο λαρισης που η ολη φασαρια τοτε εφερε θυμηδια στους μη επαγγελματιες χριστιανους οπως ακριβως φερνει θυμηδια το ξυλο που πεφτει εθιμικα στους Αγιους Τοπους μεταξυ χριστιανων διαφορετικων δογματων η επικληση λεχθεντων του Πορφυριου δε λεει τιποτα . Αν αδικηθει καποιος θα διαμαρτυρηθει . Η νομιμοτητα καθε αρχης και εξουσιας και εκκλησιαστικης ειναι συγκυριακη κα πηγαζει απο την κοσμικη και υλικη ισχυ . Πχ επι Παπαδοπουλου οι επισκποι ηταν Ζωικοι επι Σεραφειμ οχι . Τι σημαινει αυτο οτι ο Θεος επι Ιερωνυμου Α ακουγε τις προσευχες των οργανωσιακων και επι Σεραφειμ τις προσευχεςτων αλλων . Ολους τους ακουει ο Θεος δεν εχει κανεναν αναγκη . Γενικα οτι θελουμε να στηριξουμε παιρνουμε μια παραπομπη . Οσο για τον Χρυσοστομο οταν ειδε την αδικια φωναξε αν κοιτουσε να μη χαλασει την ζαχαρενια του θα εβρισκε ευαγγελικες παραπομπες που θα καθυσυχαζαν τη συνειδηση του . Ηξερε τι τον περιμενε αλλα φωναξε καταγγειλε την αδικια δεν κρυφτηκε πισω απο αγιογραφικα χωρια που αν εψαχνε σιγουρα θα εβρισκε για να κανει την παπια . Α .Μ\n1 Οκτωβρίου 2012 - 1:57 μ.μ.\nΟ άγιος Ιωάννης ο Χρυσόστομος επαινεί σε επιστολές του τον υπέροχο λαό που στήριξε με τον αγώνα του την αλήθεια και το δίκαιο. Η περίπτωση του εκκλησιαστικού της Λάρισας μοιάζει πολύ με την αντίστοιχη περίπτωση του ζητήματος που προέκυψε με το διωγμό του ιερού Χρυσοστόμου.\n1 Οκτωβρίου 2012 - 4:10 μ.μ.\nH προσευχή του ιερού Χρυσοστόμου που αντιπαρατάχθηκε στους φαύλους και φθονερούς επισκόπους τη εποχής όπως και αυτήν των πιστών που τον ακολούθησαν δεν ανέβηκε στον ουρανό; Το κριτήριο δηλαδή για να ανέβει η προσευχή κάποιου στον ουρανό είναι το εάν τα πάει καλά με τον επίσκοπο;\n1 Οκτωβρίου 2012 - 6:03 μ.μ.\nΕγω κε Νουση θα ήθελα να σας επισημάνω πως όλοι αυτοί οι γέροντες τους οποίους αναφέρετε μπορεί να τιμούσαν και να "σέβονταν" τους επισκόπους ήσαν όμως κλεισμένοι στα καλυβάκια τους και στα μοναστήρια τους, και μάλιστα όταν ιδρυαν και κανένα μοναστηράκι το κάνανε "ησυχαστήριο" για να μην έχουνε τις κακές πεθερές (επισκόπους) στον σβέρκο τους. διαφύλασαν την προσωπική τους ειρήνη με το βρίσκονται όσο μακριά μπορούσαν τους επισκόπους και το θελημά τους.\nΑλλο πράμα είναι να υποδεχτείς μια φορά τον Σεραφείμ Πειραιώς (έτσι για να σας δείξω και την άλλη μεριά του πράματος μιας και είναι ξεκάθαρο πως άλλο πρόσωπο έχετε κατά νούν ) στο κελλάκι σου εν τιμή και άλλο να τον έχεις προϊστάμενο. Τι εκκλησιολογική στάση θα είχατε απέναντι σε κάποιον ο οποίος θα σας βασάνιζε με όλη την εν γένει στάση του; Κανοντάς του "υπακοή";\nΔυστυχώς στην εκκλησία υπάρχει ένα μεγάλο ζήτημα αδιευκρίνιστο.Ενα μεγάλο κομμάτι των πιστών προσπαθεί να βρεί που θα μπορούσε να ταιριάξει η εκκλησία των "πατέρων της ερήμου" στα πλαίσια λειτουργίας θεσμών ισχύος όπως είναι η επίσημη εκκλησία. Είναι ασυμβίβαστα μεταξύ τους αυτά τα δύο.\nΚαι κανείς απο τους "πιστούς" δεν ενημερώνεται απο εσάς τους θεολόγους και διάφορους ιερείς πως ο μοναχισμός αναπτυχθηκε σαν αντικίνημα σε αυτή την κοσμικά θεσμοθετημένη εκκλησία.Ασχετα άν και τα δύο αποτύχανε στην καθολική τους μορφή όπως γράφει και ο πατήρ Γ. Φλωρόφσκι.\nΕλπίζω να μην σας στενοχωρώ και θα ήθελα πολύ να το σχολιάσετε.\nΤα μοναστηρια ειναι σαν τα φυλακια . Καλα τα λεει ο σχολιαστης των 6 και 24 . Ετσι εναι , ολοι θυμομαστε απο τον στρατο οτι οι μερες που καναμε στα φυλακια με επικεφαλης εναν δοκιμο μακρια απο τους αστραδες ηταν οι καλυτερες της θητειας . Σοφη παροιμια το απο μακρια και αγαπημενοι . Οπως δουλευει ο στρατος δουλευει και η εκκλησια και ολα στη ζωη . Α.Μ\nστον αγαπητο 6.24\n"Δυστυχώς στην εκκλησία υπάρχει ένα μεγάλο ζήτημα αδιευκρίνιστο.Ενα μεγάλο κομμάτι των πιστών προσπαθεί να βρεί που θα μπορούσε να ταιριάξει η εκκλησία των "πατέρων της ερήμου" στα πλαίσια λειτουργίας θεσμών ισχύος όπως είναι η επίσημη εκκλησία. Είναι ασυμβίβαστα μεταξύ τους αυτά τα δύο".\nαυτο νομιζω ειναι το πλεον αξιο σχολιασμου ως διαχρονικο προβλημα στην εκκλγησια μας. προκειται για ψευτοδιλημμα και στειρα διελκυστινδα, καθαρα αγονη, αδιεξοδη και επικινδυνη. δεν πρεπει σε καμια περιπτωση να διαχωριζουμε τη θεσμικη απο τη 'χαρισματικη' εκκλησια. ο μοναχισμος εξω απο τους θεσμους καταντα βογομιλισμος ή μεσσαλιανισμος, οπως καιο η θεσμικη εκκλησια εκπιπτει σε κοσμικο καθιιδρυμα, οργανωση εξουσιαστικη και ιεροκρατικη, κατι που βλεπουμ,ε στους καθολικους. ολοι αλλωστε ειμαστε μαρτυρες της επισκιοπικης δεσποτοκρατιας και ασυδοσιας, καθρα αποκρουστικο γεγονος και διαστρεπτικο της χαρισματικης ουσιας και δομης του εκκλησιαστικου σωματος.\n2 Οκτωβρίου 2012 - 10:33 π.μ.\nΑπορώ με ορισμένους χριστιανούς, οι οποίοι προφασίζονται λόγους προασπίσεως της πίστεως ή της κανονικής τάξεως και δικαιολογούν την άσκηση βίας. Πόσο χριστιανός είναι αυτός που ξηλώνει τις πλάκες του πεζοδρομίου και τις πετάει στα κεφάλια συνανθρώπων του; Πόση χριστιανική περηφάνια και καύχηση γέμιζαν τα στήθη των γενναίων εκείνων που πέταγαν αυγά, τα οποία προσγειώνονταν στην λάρνακα των ιερών λειψάνων του Αγίου Αχιλλείου;\nΤα περί αυγών κατά πάσα πιθανότητα αποτελούν προβοκάτσια αφού η φρούρηση του ναού απ τα ΜΑΤ! δεν επέτρεπε την πρόσβαση των αντιδρώντων στο ναό. Από κει και πέρα μεγαλύτερο σκάνδαλο απ[οτελεί η παρουσία χιλιάδων αστυνομικών απέναντι σε χιλιάδες χριστιανούς και η ενθρόνιση-παρωδία του μητροπολίτη Ιγνατίου! Αλλά αυτά γίνονται όταν οι μερικοί επίσκοποι δε στηρίζονται στην αγάπη του λαού αλλά στη συνδρομή των δυνάμεων καταστολής!\n2 Οκτωβρίου 2012 - 4:07 μ.μ.\nΓια το πρόβλημα στη Λάρισα ευθύνονται εν πολλοίς τοπικοί πολιτικοί και γενικά η πολιτική εξουσία του '89 και '90 όπως επίσης και διάφοροι ''εκκλησιαστικοί'' κύκλοι, όπου και οι μεν και οι δε εκμεταλλεύθηκαν από ό,τι φαίνεται το μακαριστό Θεολόγο με συμφέροντα(;) που ο εκκλησιαστικός ιστορικός θα πρέπει να ψάξει...Ο παραλληλισμός με την περίπτωση του Ιωάννου του Χρυσοστόμου που κάνοουν αυτοί οι κύκλοι για να δικαιολογήσουν τις ανομίες τους είναι στην κυριολεξία εκτός τόπου και χρόνου!Ποτέ δεν είναι αργά πάντως για μετάνοια...όπως ήδη κάποιοι το έχουν κάνει από τον πρώην κύκλο τους!\n2 Οκτωβρίου 2012 - 7:16 μ.μ.\nΑπό τη μια οι ''γέροντες'' από την άλλη οι ''αγωνιστές'' στη Λάρισα και ο λαός στη μέση, ενοχλείται μεν, προχωρεί δε στη Θεία Λειτουργία της Ενορίας, κοινωνεί, διαβάζεται, παρακαλεί τον Κύριο για τις αμαρτίες του. Και η ζωή συνεχίζεται...\n2 Οκτωβρίου 2012 - 9:41 μ.μ.\nΓια το πρόβλημα στη Λάρισα ευθύνονται οι συντακτικές πράξεις 3 και 7 της δικτατορίας Ιωαννίδη με τις οποίες ΑΝΕΥ ΔΙΚΗΣ ΚΑΙ ΑΠΟΛΟΓΙΑΣ απομακρύνθηκαν απ τη διαποίμανση των μητροπόλεών τους 12 ακατηγόρητοι και ανεπίληπτοι μητροπολίτες. Ευθύνεται δηλονότι το δίκαιο της ζούγκλας. Όσο για τα περί δήθεν συμφερόντων των υποστηρικτών του μακαριστού Θεολόγου είναι να λυπάται κανείς όταν διαβάζει κάτι τέτοια. Τι συμφέροντα είχαν οι υποστηρικτές του μαρτυρικού μητροπολίτη που τους σάπισαν στο ξύλο τα ΜΑΤ και που εξοντώθηκαν οικονομικά με τα τόσα και τόσα δικαστήρια εναντίον τους;\n3 Οκτωβρίου 2012 - 12:15 π.μ.\nΓια το πρόβλημα στη Λάρισα ευθύνονται ψευτοσύνοδοι επι Ιωαννίδη αλλά και πριν που εξέλεξαν ακόμη και αρχιεπισκόπους!Μη ξεχνάμε που στις εκλογές εμπλέκονταν εκόμη και το παλάτι!!!Ο νοών νοείτω! Δεν πρέπει βεβαίως να ξεχνάμε και τις αυτοσχέδιες βόμβες ''χριστιανών'' μέσα στην εκκλησία του Αγίου Αχιλλίου!!!,το πέταγμα αντικείμενου την ώρα της Θ.Λειτουργίας στον νύν Γουμενίσσης την ώρα του: "ειρήνη πάσι'',το άγριο κυνηγητό του αυτοκινήτου του Ιγνατίου σε χωματόδρομους παράπλευρα της παλιάς οδού Βόλου-Λαρίσης με αυτοκίνητα και ανθρώπους να κρατούν καδρόνια και με κίνδυνο να χαθούν ζωές και πόσες άλλες αμέτρητες σκηνές απείρου κάλλους από...''χριστιανούς'' ! Αν ζούσε ο Χριστός θα επικροτούσε όλα αυτά;\n3 Οκτωβρίου 2012 - 9:09 π.μ.\nΠολύ ''μπλα μλπα'' και ''σου μου του''. Να λέτε τα πράγματα με τ' όνομά τους. Αλλιώς, με την ατολμία, επιτείνετε το μπέρδεμα.\n4 Οκτωβρίου 2012 - 9:20 μ.μ.\nτι εννοειτε με το μπλα μπλα; τα πραγματα ειναι περισσοτερο απο ξεκαθαρα. ολοι τους, και ο μακαριστος Ιερωνυμος και ο διαδοχος του Σεραφειμ υπεπεσαν σε σωρεια παραπτωματων. αν μαλιστα θα θελαμε να μιλησουμε για ακριβεια, εστω και φαινομενικη, ο Σεραφειμ ητο περισσοτερο κανονικος απο τον προκατοχο του, εστω και στο φαινεσθαι. αριστινδην συνοδοι και ελιτισμος στην εκκλησια μας ειναι πραγματα εφαμαρτα και ανεπιτρεπτα.\nοσο δε αφορα τον κυρο Θεολογο, ας γνωριζουν απαντες πως το ακακο αυτο αρνιον του Κυριου επεσε θυμα πολλαπλης εκμεταλλευσης. αλλοι θελησαν να οικονομησουν απο την επανοδο του, αλλοι να βολευτουν επαγγελματικα, αλλοι να αποκαταστησουν οικογενειακα τα τεκνα τους, αλλοι να εκτονωθουν διοτι για τους θρησκευομενους το γηπεδο π.χ. ειναι αμαρτια! ο ιστορικος του μελλοντος θα τα αποτιμησει καλυτερα. σημερα τα παθη ακομα σιγοβραζουν και θολωνουν την αντικειμενικοτητα. ας περιμενουμε λιγο...\n6 Οκτωβρίου 2012 - 10:35 π.μ.\nΠλάνες περί υπακοής\nΑς δούμε μερικά αποσπάσματα από το βιβλίο «Διηγήσεις Γέροντος Εφραίμ Κατουνακιώτου Άγιον Όρος» που κυκλοφορεί στα μοναστήρια του π. Εφραίμ πρώην Φιλοθεΐτη (νυν «Αριζονίτη») (και, φυσικά, του π. Ιωσήφ του Βατοπεδινού):\nΑ΄. ΝΟΥΘΕΣΙΑΙ ΠΕΡΙ ΥΠΑΚΟΗΣ\n(+) ΓΕΡΟΝΤΟΣ ΕΦΡΑΙΜ ΚΑΤΟΥΝΑΚΙΩΤΟΥ\n«Παραμικρή παρακοή εις τον Γέροντα διώχνει την χάριν. Ο Γέροντας έχει θέσιν ορατού Θεού τρόπον τινά. Ότι λέγει ο Γέροντας, είναι σαν από το στόμα του Θεού.» (σελ. 5)\n«Ο υποτακτικός είναι λευκόν χαρτί. Τίποτε δεν θα έχη να τον ελέγξη ο διάβολος.\nΌσο αξίζει ο Γέροντας, δεν αξίζει όλος ο κόσμος. Δεν αξίζει όλο τον Άγιον Όρος.» (σελ. 6)\nΕρώτησις: Την ένωσιν που πρέπει να έχη ο υποτακτικός με τον Γέροντά του, ότι κάνει υπακοή, πώς την αισθάνεται ο υποτακτικός; μήπως με την ειρήνη και την γαλήνη που έχει μέσα του;\nΑπάντησις: Πώς να το πω, να το εκφρασθώ• είναι βέβαια και αυτό, αλλά κυρίως βλέπει τον Γέροντά του, και προχωρεί• ούτε Θεόν φοβάται, ούτε κόλασι! Τίποτε δεν φοβάται! Ότι μου ειπεί ο Γέροντάς μου. Αυτό το έχω δοκιμάση• ούτε κόλασιν έλεγα φοβούμαι, ούτε Θεόν! Τίποτε• ότι ειπεί ο Γέροντάς μου!\nΕρώτησις: Κι’ αν δώση ο Γέροντας μίαν εντολή, που είναι εσφαλμένη, που είναι λανθασμένη;\nΑπάντησις: Ποτέ δεν βγαίνει σε κακό, γιατί είναι η υπακοή στην μέση.\n» (σελ. 10)\nΕρώτησις: Σε ένα σημείον σκοντάφτουν τινές, σχετικά με την υπακοή. Μην τυχόν δηλαδή, κάνουν ένα είδος καταστρατηγήσεως της λογικότητος, την οποία τους έδωσε ο Θεός, ο Θεός δηλαδή έδωσε την λογικήν. Αυτό είναι άσπρο, αυτό είναι μαύρο• εκείνο πράσινο• το άλλο μπλέ. Τώρα αν σου ειπή, το άσπρο να το ειπής μαύρο, μήπως τρόπον τινά κάνεις κατάχρησιν της λογικότητος;\nΑπάντησις: Αυτό είναι υπακοή Πάτερ μου• αυτό είναι υπακοή. Να πεισθής, ότι είναι μαύρο, και δεν είναι όπως το βλέπεις εσύ άσπρο! Εσύ το βλέπεις άσπρο• ο Γέροντας το βλέπει μαύρο. Ο Γέροντας το βλέπει σωστά, ορθά! Αυτό είναι υπακοή!! Να πείσης τον εαυτόν σου, ότι είναι μαύρο, και όχι όπως εσύ το βλέπεις άσπρο!! Αυτή είναι υπακοή. Να μην πιστεύης, έστω και στα μάτια σου.\n» (σελ. 11)\n«Κάνεις υπακοή; τότε δεν σε ενδιαφέρουν, τρόπον τινά, αι εντολαί του Θεού! αδιαφορείς τρόπον τινά• δεν σε ενδιαφέρει• δεν σε φοβίζει ο Θεός! Εσύ κάνεις την υπακοή, που σε διέταξε ο Θεός. Ο Γέροντας είναι ο ορατός Θεός. Κάνοντας υπακοή εις τον Γέροντα, που διέταξε ο Θεός, δεν ενδιαφέρεσαι καθόλου, δεν σε νοιάζει, δεν σε απασχολεί καθόλου, το τί θέλει ο Θεός! Το στόμα του Γέροντος, είναι το στόμα του Θεού! Ο Θεός εκείνον τον Γέροντα διέταξε να υπακούς. Και προσευχή να μην κάνεις και τίποτε να μην κάνης, είσαι για τον Παράδεισον. Ενώ αντιθέτως, όλα εάν τα κάνης, όταν δεν κάνης υπακοή, είσαι για την κόλασιν.» (σελ. 13-14)\n«Ο Γέροντας κατέχει θέσιν ορατού Θεού! Όταν λέγει ο Θεός τον λόγον, τον ανακαλεί πάλιν; ασφαλώς όχι! Είπε ο Γέροντας, πάει τελείωσε. Τον μόνον άνθρωπον που αγάπησα εις την ζωήν μου ήταν ο Γέροντας. Και τον μόνον άνθρωπον τον οποίον φοβήθηκα ήταν ο Γέροντας. Φόβος ομού και αγάπη μαζί.» (σελ. 16)\nΠρέπει, λοιπόν, το άσπρο να το βλέπουμε μαύρο και το μαύρο άσπρο;\n11 Νοεμβρίου 2012 - 7:04 π.μ.\nΗ απάντηση βρίσκεται στην Αγία Γραφή:\n«Ουαί σ’ εκείνους που λένε το κακό καλό, και το καλό κακό· αυτοί που βάζουν το σκοτάδι για φως, και το φως για σκοτάδι· αυτοί που βάζουν το πικρό για γλυκό, και το γλυκό για πικρό!» (Ησαΐας 5:20)\nΣτο δίκτυο του π. Εφραίμ του Φιλοθεΐτη και των συνεργατών του, εντός και εκτός Αγίου Όρους, βλέπουμε μια ολόκληρη άλλη θρησκεία, όπου ο Θεός δεν έχει απολύτως καμμία θέση.\nΒασικά, πρόκειται για αθεϊσμό και για ειδωλολατρεία (δηλαδή νεοπαγανισμό).\nΆλλο «εις τύπον Χριστού» και άλλο «εις τόπον Χριστού». Το πρώτο είναι σωστό, αλλά το δεύτερο όχι. Όταν λέμε ότι κάποιος είναι στην θέση του Χριστού, τότε τί άλλο είναι αυτό παρά Παπισμός; Το θέμα είναι αν το πρόσωπο αυτό το ονομάζουμε «Πάπα» ή αν το ονομάζουμε «Γέροντα» ή όπως αλλιώς; Η λέξη «αντίχριστος», λεξιλογικά, αυτό σημαίνει αυτός που είναι στην θέση του Χριστού. Στην χριστιανική πίστη, ο άνθρωπος δεν αντικαθιστά τον Θεό, όπως ακριβώς ο Θεός δεν αντικαθιστά τον άνθρωπο.\nΟι πατέρες (δηλαδή οι αναγνωρισμένοι ως τέτοιοι από την Εκκλησία) διδάσκουν ότι ένας μοναχός οφείλει να υπακούει τον προϊστάμενο του μοναστηριού σε όλα, εκτός αν εκείνος τον παρακινεί 1) σε συμπεριφορά η οποία είναι ανήθικη ή 2) σε αίρεση. Αυτές είναι οι 2 εξαιρέσεις της υπακοής, για τις οποίες δεν γίνεται ποτέ λόγος σε όλην αυτή την, ορθόδοξη δήθεν, παραφιλολογία που κυκλοφορεί τελευταία περί υπακοής.\n(Εντωμεταξύ, πρέπει να τονιστεί ότι η υπακοή που οφείλει ένας μοναχός στον ηγούμενό του δεν οφείλεται από έναν κοσμικό στον ιερέα στον οποίο πάει για εξομολόγηση. Εκεί οφείλεται μόνον ό,τι επιτάσσει ο σεβασμός στο πρόσωπο και στο λειτούργημά του. Όταν έναν κληρικός το παίζει «Γέροντας» σε πιστούς που δεν είναι μοναχοί της συνοδείας του αλλά απλά εξομολογούνται σε αυτόν, τότε πρόκειται για μια αρρωστημένη κατάσταση από την οποία πρέπει κανείς να φύγει τρέχοντας.)\nΗ Εκκλησία πρέπει πάντα να μιλάει και να ενεργεί με βάση το Ευαγγέλιο. Όσοι είναι πραγματικά άγιοι, έτσι κάνουν. Και η υπακοή που υπόσχεται ένας μοναχός να τηρεί εφ’ όρου ζωής, βασίζεται πάνω στην Αγία Γραφή, και συγκεκριμένα στα χωρία που αφορούν στις σχέσεις μεταξύ αφεντικών και υπηρετών (π.χ. Προς Εφεσίους 6:5-9, Προς Κολασσαείς 3:22-4:1, Α΄ Προς Τιμόθεον 6:1-5, Προς Τίτον 2:9-10, Α΄ Πέτρου 2:18-25).\nΑπό τα προαναφερθέντα εδάφια, ας δούμε, ενδεικτικά, το παρακάτω:\n«Όσοι είναι κάτω από ζυγό δουλείας, ας θεωρούν τους κυρίους τους άξιους κάθε τιμής, για να μη δυσφημείται το όνομα του Θεού και η διδασκαλία. Εκείνοι δε που έχουν κυρίους πιστούς, ας μη τους καταφρονούν, επειδή είναι αδελφοί· αλλά, ας δουλεύουν προθυμότερα, επειδή, αυτοί που απολαμβάνουν την ευεργεσία, είναι πιστοί και αγαπητοί. Αυτά να διδάσκεις και να νουθετείς. Αν κάποιος διδάσκει διαφορετικές διδασκαλίες, και δεν ακολουθεί τα υγιαίνοντα λόγια του Κυρίου μας Ιησού Χριστού, και τη διδασκαλία, αυτή σύμφωνα με την ευσέβεια, είναι τυφλωμένος, και δεν ξέρει τίποτε, αλλά νοσεί για συζητήσεις και λογομαχίες· από τις οποίες προέρχεται φθόνος, φιλονικία, βλασφημίες, πονηρές υπόνοιες, μάταιες συζητήσεις ανθρώπων με διεφθαρμένον τον νου, και οι οποίοι έχουν αποστερηθεί την αλήθεια, νομίζουν δε την ευσέβεια ότι είναι μέσον για πλουτισμό. Από τέτοιου είδους ανθρώπους να απομακρύνεσαι.» (Α΄ Προς Τιμόθεον 6:1-5)\nΑς προσέξουμε πολύ καλά τί λέει προς το τέλος. Αυτό είναι κάτι που λέγεται πολύ συχνά μέσα στην Αγία Γραφή.\nΑς δούμε τώρα μερικά πράγματα που γράφει για την υπακοή ο Άγ. Ιωάννης της «Κλίμακος», από την εξέταση των οποίων γίνεται φανερό το πόσο όλα αυτά που είδαμε στην αρχή αποτελούν χυδαίες παρερμηνείες της εκκλησιαστικής παράδοσης.\n11 Νοεμβρίου 2012 - 7:07 π.μ.\n«Υπακοή είναι νέκρωσις των μελών του σώματος, ενώ ο νους είναι ζωντανός.» (Αγ. Ιωάννου του Σιναΐτου, Ουρανοδρόμος Κλίμαξ, Λόγος Δ΄ (Περί υπακοής), παράγραφος 3)\n«Δεν συναντάς σε όποιον συνδέεται με αυτήν [δηλαδή την ταπεινοφροσύνη] μίσος ούτε κάποια μορφή αντιλογίας ούτε καμμία οσμή απειθαρχίας, # εκτός αν τυχόν πρόκειται για θέματα πίστεως # .» (Αγ. Ιωάννου του Σιναΐτου, Ουρανοδρόμος Κλίμαξ, Λόγος ΚΕ΄ (Περί ταπεινοφροσύνης), παράγραφος 8)\n«Ας έχουμε, αγαπητοί, ως υπόδειγμα τελείας υποταγής τον υδράργυρο, ο οποίος και όταν κυλιέται κάτω απ’ όλα, μένει εντελώς άθικτος από ακαθαρσίες.» (Αγ. Ιωάννου του Σιναΐτου, Ουρανοδρόμος Κλίμαξ, Λόγος Δ΄ (Περί υπακοής), παράγραφος 109)\nΕίναι μεγάλη ειρωνία που οι γεροντιστές ισχυρίζονται πως όλη η αρρωστημένη διανοητική κατασκευή τους μπορεί να στηριχτεί στην παρακάτω δήλωση που γίνεται μέσα στην «Κλίμακα»:\n«Μη παραξενευθείς για ό,τι πρόκειται να ειπώ. Έχω σ’ αυτό συνήγορο τον ίδιο τον Μωυσή. Είναι προτιμότερο να αμαρτήσουμε στον Θεό, παρά στον πατέρα μας. Διότι εάν παροργίσουμε τον Θεό, έχει την δύναμη ο οδηγός μας να μας συμφιλιώσει με αυτόν. Εάν όμως αποδιώξουμε τον οδηγό μας, δεν έχουμε πλέον κανένα για να μεσιτεύσει σ’ αυτόν προς χάρη μας. Εγώ όμως έχω την γνώμη ότι, σε ό,τι αφορά αυτά τα δύο, πρόκειται για ένα και το αυτό πράγμα.» (Αγ. Ιωάννου του Σιναΐτου, Ουρανοδρόμος Κλίμαξ, Λόγος Δ΄ (Περί υπακοής), παράγραφος 134)\nΑυτό οι γκουρουιστές το μεταφράζουν, «Καλύτερα να παρακούσεις τον Θεό, παρά να παρακούσεις τον Γέροντα». Ο Άγ. Ιωάννης, όμως, λέει ο υποτακτικός όχι να μην «παρακούσει» τον γέροντα, αν δηλαδή η εντολή του είναι αντίθετα με το θέλημα του Θεού, αλλά να μην #«αμαρτήσει»# σχετικά με τον γέροντα! Το νόημα των λόγων του είναι πολύ διαφορετικό από αυτό που θέλουν να περάσουν αυτοί! Αν, λοιπόν, ένας γέροντας πει στο καλογέρι του να συνεργαστεί με αυτόν για κάτι το ανήθικο και το καλογέρι πει όχι, τότε παρακούει τον γέροντα, αλλά δεν αμαρτάνει σε σχέση με αυτόν! Αν πει ναι, τότε δεν παρακούει τον γέροντα, αλλ’ όμως αμαρτάνει σε σχέση με αυτόν! Αυτό το τελευταίο εμπίπτει ακριβώς σε αυτό στο οποίο ο Άγ. Ιωάννης, χρησιμοποιώντας σχήμα υπερβολής, εφιστά την προσοχή των μοναχών να φυλάγονται από αυτό!\nΗ αδιάκριτη υπακοή προϋποθέτει η καθοδήγηση που λαμβάνει κάποιος να βρίσκεται σε συμφωνία με το θέλημα του Θεού:\n«Υπακοή σημαίνει ενταφιασμός της ιδικής μας θέλησης και ανάσταση # της ταπείνωσης # . Δεν αντιλέγει ο νεκρός ούτε ξεχωρίζει τα καλά από εκείνα που # του φαίνονται # για κακά. Διότι όποιος του θανάτωσε # με τρόπο θεάρεστο # την ψυχή, αυτός θα δώσει λόγο για όλα. Υπακοή σημαίνει να αποθέσουμε την ιδική μας διάκριση # σε έναν πλούτο από διάκριση # .» (Αγ. Ιωάννου του Σιναΐτου, Ουρανοδρόμος Κλίμαξ, Λόγος Δ΄ (Περί υπακοής), παράγραφος 3)\nΈπειτα, σε όλο αυτό το κήρυγμα, ο Άγ. Ιωάννης αναλύει, χρησιμοποιώντας πραγματικά παραδείγματα, το πώς ένας μοναχός πρέπει να υπομένει αγόγγυστα, αν τύχει, όλη την αυστηρότητα του προϊσταμένου του (ταλαιπωρίες, ταπεινώσεις, τιμωρίες).\nΕπίσης, αξίζει να παρατηρήσουμε τις παρακάτω τρείς δηλώσεις, οι οποίες χτυπούν όλη αυτή την «γεροντολαγνεία» στην καρδιά της:\n«Εάν ευρέθηκες σε ένα άγνωστο ιατρείο και ιατρό, ας συμπεριφέρεσαι σαν περαστικός και ας πλουτίσεις αθόρυβα την πείρα σου με όλα όσα θα παρατηρήσεις εκεί. Και όταν βλέπεις ότι θεραπεύονται εκεί οι ασθένειές σου και μάλιστα ο όγκος της υπερηφάνειάς σου - το πιο σπουδαίο και περιζήτητο - τότε αποφάσισε να παραμείνεις. Τότε πούλησε τον εαυτό σου με τον χρυσότης ταπεινώσεως, το συμβόλαιο της υπακοής, τα γράμματα της υπηρεσίας και με μάρτυρες τους αγγέλους.» (Αγ. Ιωάννου του Σιναΐτου, Ουρανοδρόμος Κλίμαξ, Λόγος Δ΄ (Περί υπακοής), παράγραφος 103)\n«Ας μη σε ελκύουν και ενθουσιάζουν και συνεπαίρνουν οι διηγήσεις για τους ησυχαστές και αναχωρητές. # Διότι εσύ βαδίζεις στην στρατιωτική πορεία του Πρωτομάρτυρος, # [του Χριστού δηλαδή που «έγινε υπάκουος μέχρι θανάτου» (βλ. Προς Φιλιππησίους 2:8].» (Αγ. Ιωάννου του Σιναΐτου, Ουρανοδρόμος Κλίμαξ, Λόγος Δ΄ (Περί υπακοής), παράγραφοι 74-75)\n«Ανάλογα με τα πάθη που υπάρχουν μέσα μας, πρέπει να κοιτάξουμε και να εκλέξουμε σε ποιούς θα υποταγούμε. Δηλαδή: Αν είσαι επιρρεπής στην λαγνεία, διάλεξε ως γυμναστή σου κάποιονασκητικό και αυστηρότατο στην νηστεία. Μη διαλέξης κανέναν σπουδαίο και θαυματουργό, ο οποίος όμως φιλοξενεί πρόθυμα και στρώνει τραπέζι στον καθένα. Εάν πάλι είσαι υψαύχην (υπερήφανος), διάλεξε κάποιον απότομο και ανυποχώρητο, και όχι κανέναν πράο και φιλεύσπλαχνο. Ας μη ζητούμε προγνωστικούς και προορατικούς, αλλά προ πάντων και οπωσδήποτε ταπεινούς και κατάλληλους για την θεραπεία των ασθενειών μας πράγματα που θα φαίνονται και από τον τρόπο της ζωής τους και από τον τόπο και την κατάστασι της ασκήσεώς τους.» (Αγ. Ιωάννου του Σιναΐτου, Ουρανοδρόμος Κλίμαξ, Λόγος Δ΄ (Περί υπακοής), παράγραφος 131)\nΕίναι οφθαλμοφανές ότι όλες αυτές οι διδασκαλίες του π. Εφραίμ του Φιλοθεΐτη/Αριζονίτη κ.ά. (για τον π. Εφραίμ τον Κατουνακιώτη είναι καλύτερα να μην πούμε τίποτα, διότι έχει κοιμηθεί, και άλλωστε δεν ξέρουμε τα πάντα γι’ αυτόν), δεν έχουν καμμία σχέση με το Ευαγγέλιο και δεν έχουν καμμία σχέση με τον παραδοσιακό μοναχισμό, ο οποίος έχει εκφραστεί με απόλυτη ακρίβεια μέσα από βιβλία όπως η «Κλίμαξ» του Άγ. Ιωάννη του Σιναΐτη, η συλλογή των αποφθεγμάτων των πατέρων της ερήμου (γνωστή ως «Γεροντικό»), και η «Φιλοκαλία». Στην εκκλησιαστική γραμματεία ανευρίσκει κανείς πολλές φορές να αναφέρονται τα όρια της υπακοής. Η εξέταση εδώ μόνο της «Κλίμακας» γίνεται ενδεικτικά, χάριν συντομίας. Για περισσότερα μπορείτε να δείτε τα εξής δύο άρθρα: Τί γίνεται με την υπακοή όταν ο πνευματικός μας δεν ορθοδοξεί; (http://www.impantokratoros.gr/69112B76.el.aspx) και Η υπακοή σε γέροντα και η εκμετάλλευσή της από την πλάνη του "γεροντισμού" (http://www.oodegr.com/oode/psyxotherap/provlimata/gerontismos1.htm). Αυτά που είδαμε στην αρχή δεν υπάρχουν πουθενά στα ορθόδοξα βιβλία.\nΣτην ορθόδοξη καλογερική υπακοή το σώμα είναι νεκρό και ο νους ζωντανός, στην νεοεποχίτικη υπακοή το σώμα είναι ζωντανό (και σεξουαλικά συνήθως) και ο νους νεκρός (δηλαδή ο άνθρωπος γίνεται ρομπότ, ζόμπι). Αυτό το τελευταίο είναι η ινδουιστικού τύπου «νέκρωση» για την οποία μιλάει η Γερόντισσα Γαβριηλία στο βιβλίο «Η Ασκητική της Αγάπης».\n11 Νοεμβρίου 2012 - 7:09 π.μ.\nΕπίσης, η ορθόδοξη καλογερική υπακοή έχει το νόημα της άσκησης, της αυταπάρνησης και της αγάπης, και ως κριτήριο έχει το Ευαγγέλιο, ενώ η άλλη, που για τον λόγο αυτό είναι και πιο «μοδάτη», έχει το νόημα της ανθρωπαρέσκειας, της ανευθυνότητας, του σαρκικού έρωτα, που άλλοτε είναι φανερός και άλλοτε όχι, και της αποφυγής του να αποκτήσει κάποιος σωστή σχέση με τον Θεό και με τον πλησίον. Ο νεοεποχίτης υποτακτικός εκπαιδεύεται με τέτοιον τρόπο, ώστε, αποφεύγοντας τον Θεό, να ερωτεύεται τον Γέροντα, ακόμα και σαρκικά, και να είναι πρόθυμος να καταπατήσει για χάρη του όλες τις εντολές του Θεού (και μάλιστα την τιμή προς την μάνα και τον πατέρα, που είναι κάτι πολύ βασικό, και, όπως είναι γνωστό, την απαγόρευση της πορνείας και της κλοπής). Και, όντας τελείως άθεος και μηδενιστής, γίνεται αδίστακτος και ικανός για όλα. Ο άνθρωπος αυτός, ουσιαστικά, καταλήγει, συνειδητά ή υποσυνείδητα, να μισεί τον Θεό και τον πλησίον, και όσο, από ανάγκη, βλέπει πράγματα που του θυμίζουν τον Θεό (π.χ. εκκλησία) και βλέπει άλλους ανθρώπους, σκληραίνεται, εξανίσταται, και μαίνεται.\nΑκόμη, όμως, υπάρχουν αυθεντικοί μοναχοί και άνθρωποι. Απλά αυτοί δεν θέλουν να λατρεύονται σαν θεοί. Μια τέτοια μορφή των ημερών μας, από τον χώρο του μοναχισμού πιο συγκεκριμένα, ήταν ο π. Παΐσιος, τον οποίο όλοι αυτοί οι νεοεποχίτες και αποκρυφιστές κάθε απόχρωσης (γεροντιστές, τοκογλύφοι, ομοιοπαθητικοί, λιακοπουλικοί, «εγκεφαλικοθανατίτες», χρυσαυγίτες) τολμούν να καπηλεύονται τόσο συστηματικά - αυτός όμως καμμία απολύτως σχέση δεν είχε ούτε έχει μαζί τους, και όλη του η ζωή ήταν ένα κήρυγμα ενάντια σε αυτά τα πράγματα. Αυτοί είναι, κυρίως, που παρουσίαζαν και παρουσιάζουν τον π. Παΐσιο σαν «Γέροντα Παστίτσιο». Ωστόσο, ο π. Παΐσιος, σε αντίθεση με πολλούς άλλους ανθρώπους «της Εκκλησίας», πίστευε στον Θεό. Ας μη χάνουμε την ελπίδα μας, λοιπόν. Αρκεί να προσπαθούμε με ειλικρίνεια στην ζωή μας να είμαστε «παΐσιοι», και όχι «παστίτσιοι».\nΈνας πρώην γεροντιστής-αποκρυφιστής


Πρώτη κατοικία, δεύτερη ευκαιρία | Εφημερίδα Πρωινή\nΗ αβάσταχτη ελαφρότητα με την οποία η κυβέρνηση επιχείρησε να διαχειριστεί το μείζον ζήτημα της πρώτης κατοικίας τελικά αποδεικνύεται μπούμερανγκ. Ο κυνισμός του υπουργού Ανάπτυξης, που παρουσίασε σχεδόν ως πράξη δικαιοσύνης την πλήρη άρση κάθε προστασίας μετά τις 30 Απριλίου, έχει διακριτικά αποσυρθεί και έχει δώσει τη θέση του σε δεύτερες, πιο ψύχραιμες σκέψεις.\nΟι αγωνιώδεις εκκλήσεις του υπουργού Οικονομικών προς τους δανειολήπτες να αξιοποιήσουν την ευκαιρία της πλατφόρμας ρύθμισης των δανείων τους προδίδει ότι είναι αδύνατο να είναι πράγματι αυτή η τελευταία ευκαιρία. Ακόμα και φίλια προς την κυβέρνηση μέσα ενημέρωσης θεωρούν πιθανό «να γίνει της Ισπανίας» και στη χώρα μας, δηλαδή οι μαζικοί πλειστηριασμοί ακινήτων να μετατραπούν σε μαζικές εξώσεις νοικοκυριών από τα σπίτια τους.\nΈστω και καθυστερημένα, έστω και με τον φόβο της κοινωνικής κατακραυγής και του πολιτικού κόστους, η κυβέρνηση φαίνεται να συνειδητοποιεί πως τα παραπλανητικά επιχειρήματα ότι «πουθενά στην Ευρώπη δεν υπάρχει απόλυτη προστασία» έπεσαν στο κενό. Έστω και τώρα, ενάμιση μήνα πριν οι ενυπόθηκοι δανειολήπτες παραδοθούν στο έλεος των πλειστηριασμών ανεξαρτήτως πραγματικής κοινωνικής και οικονομικής κατάστασης, η κυβέρνηση δείχνει για πρώτη φορά να αναζητεί κάποιο ελάχιστο πλαίσιο προστασίας.\nΤο πρόβλημα όμως είναι ότι κινδυνεύει να πέσει θύμα τόσο των δεσμεύσεων που έχει αναλάβει έναντι των δανειστών, όσο και των «εγγυήσεων» που έχει δώσει στις τράπεζες ότι δεν πρόκειται να επαναληφθεί ένα πλαίσιο προστασίας τύπου νόμου Κατσέλη.\nΤο θέμα της προστασίας της πρώτης κατοικίας από τις τράπεζες φέρνει μπροστά και ο ΣΥΡΙΖΑ και όπως όλα δείχνουν θα είναι το επόμενο μεγάλο πεδίο αντιπαράθεσής του με την κυβέρνηση.\nΣύμφωνα με το Δίκτυο Καταπολέμησης της Φτώχειας, το 40% του πληθυσμού δυσκολεύεται να αντιμετωπίσει τις δαπάνες στέγης. Αυτό σημαίνει ότι στην Ελλάδα δεν έχουμε πρόβλημα στρατηγικών κακοπληρωτών, όπως υπάρχει σε οικονομίες οι οποίες δεν βίωσαν την κρίση στον βαθμό που τη βιώσαμε εμείς\nΈχουμε ένα τεράστιο κομμάτι του πληθυσμού που αντιμετωπίζει θεμελιακές δυσκολίες στην κάλυψη αυτών των δαπανών. Άρα θα ήταν αδιανόητο μια χώρα, η οποία κληρονόμησε τέτοια προβλήματα από τη βαθιά ύφεση, να πάει σε ένα καθεστώς πλήρους απελευθέρωσης των πλειστηριασμών και άρσης προστασίας της α’ κατοικίας.\nΚαι οι τράπεζες, στις οποίες προσφέρονται για πολλοστή φορά κρατικές εγγυήσεις αρκετών δισ. ευρώ ώστε να ξεφορτωθούν τα προβληματικά δάνεια και να ελαφρύνουν τους ισολογισμούς τους, δεν δικαιούνται να απαιτούν έναν στεγαστικό «Καιάδα» για τους δανειολήπτες.\nΟι πολίτες που τσακίστηκαν από την κρίση και τις πολιτικές των μνημονίων δικαιούνται και πρώτη και δεύτερη ευκαιρία. Η κυβέρνηση οφείλει να τους δώσει απλή, κοινωνικά δίκαιη και ξεκάθαρη προστασία του δικαιώματος στην κατοικία. Πραγματική προστασία και όχι υποκριτική φιλανθρωπία.\n« Πολιτικά και καθόλου ανάγωγα: Όμορφος κόσμος διαβολικά – αγγελικά πλασμένος\nΗ μάχη στη Βουλή για τα εργασιακά: Η ισχυρή Ελλάδα του Κυριάκου Μητσοτάκη και οι εργαζόμενοι »


"Πρωινό Mou" by Πέτρος Κωστόπουλος και του χρόνου;\nΗΟΜΕ News “Πρωινο Mou” by Πετρος Κωστοπουλος και του χρονου;\n“Πρωινό Mou” by Πέτρος Κωστόπουλος και του χρόνου;\n17.04.2014 | 13:45\n«Περπατώ, περπατώ εις το δάσος όταν ο λύκος της τηλεθέασης δεν είναι εδώ», σιγοψιθύριζε όλο το χειμώνα ο Πέτρος Κωστόπουλος, μιας και ως γνωστόν ο… Πέτρος και ο λύκος έχουν ανοιχτούς λογαριασμούς από το παρελθόν. Και τελικά τα κατάφερε και το… ξόρκισε το κακό της Nielsen ο Πέτρος και η τηλεθέαση του «Πρωινού Mou» έχει πάρει τον τελευταίο καιρό αισθητά τα πάνω της.\nΤόσο; Τόσο που σύμφωνα με πολύ καλά πληροφορημένες πηγές στο Mega έχουν μπει στο πειρασμό μήπως εντέλει ο Πέτρος και η Τζένη συνεχίσουν κανονικά και του χρόνου την τηλεοπτική τους πορεία, μετά από γενικό φυσικά… ρεκτιφιέ που θα έχει υποστεί η εκπομπή!\n“Είναι μία εποχή όπου τα πάντα βρίσκονται στο τραπέζι των συζητήσεων. Τίποτα δεν αποκλείεται και τίποτα δεν έχει αποφασιστεί σε σχέση με την επόμενη τηλεοπτική χρονιά”, αποκαλύπτει στο TLIFE υψηλά ιστάμενο στέλεχος του Mega και προσθέτει:\n“Ολα τα ενδεχόμενα αυτή την στιγμή είναι ανοιχτά και τα μελετάμε σοβαρά, πολύ σοβαρά. Οποιος σου πει ότι έχουμε καταλήξει από τώρα για του χρόνου και ότι ξέρουμε τι ακριβώς θα κάνουμε με την πρωινή μας ζώνη, αλλά και όχι μόνο, ψέματα θα είναι. Ετσι ,λοιπόν, είναι ακόμα νωρίς πολύ νωρίς είτε να μοιράζουμε τηλεοπτικά εισητήρια και για δεύτερη χρονιά, είτε να καθαιρούμε κόσμο χωρίς δεύτερη σκέψη”.\nΣυν το γεγονός δε, ότι θα γίνουν λέει προσπάθειες αύξησης του προϋπολογισμού της. Όπως καταλαβαίνετε, το… σαφάρι των χορηγιών μόλις ξεκινά! Άντε, μπας και καταφέρουν και ξεφορτωθούν το… στοιχειωμένο πλατό του Λιάγκα, το οποίο μόνο γούρι δεν τους έφερε φέτος! Πάντως το πώς έκαναν όλο το χειμώνα οι άνθρωποι εκπομπή με όλη την… προίκα γύρω-γύρω του «τηλε-μακαρίτη», είναι ν ΄απορείς!\nΕτικέτες MEGA,ΝΕΑ ΣΕΖΟΝ,ΠΕΤΡΟΣ ΚΩΣΤΟΠΟΥΛΟΣ,ΠΡΩΙΝΟ MOU


Μαύρα σφραγίσματα στα δόντια: Γιατί πρέπει να αντικατασταθούν – Ποια επικίνδυνη ουσία περιέχουν - LifeRight\nΜαύρα σφραγίσματα στα δόντια: Γιατί πρέπει να αντικατασταθούν – Ποια επικίνδυνη ουσία περιέχουν\nΜαύρα σφραγίσματα – Συμβουλές για την υγεία: Όσα ανέφερε ο πρόεδρος της Ελληνικής Οδοντιατρικής Ομοσπονδίας, Αθανάσιος Δεβλιώτης\nΜαύρα σφραγίσματα – Συμβουλές για την υγεία: Πώς το οδοντιατρικό αμάλγαμα βλάπτει το περιβάλλον\nΜαύρα σφραγίσματα – Συμβουλές για την υγεία: Πότε αφαιρούνται τα μαύρα σφραγίσματα\nΣύμφωνα με τον πρόεδρο της Ελληνικής Οδοντιατρικής Ομοσπονδίας, η αφαίρεση των μαύρων σφραγισμάτων προτείνεται μόνο σε συγκεκριμένες περιπτώσεις. Δηλαδή, όταν αυτό κρίνεται απαραίτητο για ιατρικούς λόγους. Για παράδειγμα, όπως όταν υπάρχει επανατερηδονισμός ή κάταγμα δοντιού.\nΣυγκεκριμένα, «Αν μία έμφραξη αμαλγάματος είναι ανατομικά ακέραια, δεν προκαλεί συμπτώματα και ευαισθησίες στα δόντια. Επιπλέον, δεν κατακρατεί τροφές στο μεσοδόντιο διάστημα. Τότε, δεν υπάρχει κανένας λόγος αντικατάστασής της. Όταν το μαύρο σφράγισμα είναι «ταλαιπωρημένο», έχει υποστεί ρωγμές, έχει αποκολληθεί από τους οδοντικούς ιστούς ή το δόντι εμφανίζει ευαισθησία στο ζεστό- κρύο, πρέπει να προχωρήσουμε σε αντικατάσταση».\nΜαύρα σφραγίσματα – Συμβουλές για την υγεία: Περιπτώσεις στις οποίες η καλύτερη επιλογή είναι το οδοντιατρικό αμάλγαμα\nΟ κ. Δεβλιώτης, προσθέτει πως υπάρχουν όμως και περιπτώσεις για τις οποίες η καλύτερη επιλογή είναι το οδοντιατρικό αμάλγαμα. «Συγκεκριμένα, σε ειδικούς ασθενείς. Σε ασθενείς με προβλήματα συμπεριφοράς που δεν μπορούν να ακολουθήσουν τις οδηγίες του οδοντιάτρου την ώρα της θεραπείας. Σε θεραπείες υπό γενική αναισθησία προτιμάμε να τοποθετήσουμε εμφράξεις αμαλγάματος για την επίτευξη ενός ασφαλούς και ικανοποιητικού αποτελέσματος.\nΣτα δύσκολα σφραγίσματα. Όταν είναι δύσκολη η επίτευξη στεγνού περιβάλλοντος στο στόμα προτιμάμε τα μαύρα σφραγίσματα. Αυτό γίνεται για καλύτερη διατήρηση του αποτελέσματος». Διευκρινίζει ότι η ρητίνη είναι πιο «ευαίσθητο» υλικό. Αν ο οδοντίατρος έχει έναν ασθενή που δεν συνεργάζεται για να δημιουργηθεί στεγνό περιβάλλον, είναι πολύ πιθανό το λευκό σφράγισμα να ξεκολλήσει. Τότε, ο ασθενής θα αναγκαστεί να επισκεφθεί ξανά τον οδοντίατρό του.\nΠάντως, σύμφωνα με τον κανονισμό της ΕΕ, οι εμφράξεις οδοντιατρικού αμαλγάματος πρέπει πλέον να αποφεύγονται σε νεογιλά δόντια. Δηλαδή, σε παιδιά κάτω των 15 ετών, σε έγκυες ή θηλάζουσες γυναίκες. Εκτός εάν για κάποιο λόγο, όπως προαναφέραμε, κρίνεται αναγκαία η τοποθέτησή τους από τον οδοντίατρο.\nΜαύρα σφραγίσματα – Συμβουλές για την υγεία: Κι άλλες περιπτώσεις στις οποίες η καλύτερη επιλογή είναι το οδοντιατρικό αμάλγαμα\n– Η απαγόρευση της χρήσης του οδοντιατρικού αμαλγάματος σε παιδιά κάτω των 15 ετών πρέπει να ερμηνευθεί ως μία υπόθεση ότι τα παιδιά κάτω των 15 ετών έχουν μικρές τερηδονικές βλάβες και κατά συνέπεια απαιτούνται μικρές εμφράξεις. Aποτελεί ήδη βέλτιστη πρακτική για τους οδοντιάτρους να ακολουθούν μιαν ελάχιστα παρεμβατική προσέγγιση στις μικρές κοιλότητες, για τις οποίες, άλλωστε, τα διαθέσιμα υλικά εξελίσσονται διαρκώς. Ωστόσο, κάποια παιδιά κάτω των 15 ετών μπορεί να μην έχουν μικρές κοιλότητες ή να έχουν άλλες ιατρικές ή οδοντιατρικές ανάγκες που καθιστούν τα άλλα υλικά λιγότερο αποτελεσματικά. Ο Κανονισμός παρέχει στους οδοντιάτρους την ευκαιρία να εκτιμήσουν τις ατομικές ανάγκες του ασθενούς και να κάνουν χρήση του κατάλληλου/ενδεικνυόμενου υλικού αποκατάστασης σε μια δεδομένη περίσταση.\n– Kατά τη θεραπεία εγκύων γυναικών, ακολουθούμε την προσέγγιση που προβλέπεται από μια σειρά δημοσίων φορέων, στους οποίους περιλαμβάνεται και η SCENIHR (Scientific Committee on Emerging and Newly Identified Health Risks/Eπιστημονική Επιτροπή για τους ανακύπτοντες και τους πρόσφατα εντοπιζόμενους κινδύνους για την υγεία): «Oπως συμβαίνει και με κάθε άλλη ιατρική ή φαρμακευτική παρέμβαση, θα πρέπει να υπάρχει αυξημένη προσοχή όταν μελετάται η τοποθέτηση οποιουδήποτε οδοντιατρικού υλικού αποκατάστασης σε έγκυες γυναίκες». Αποτελεί τη βέλτιστη πρακτική να αναβάλουμε μια οδοντιατρική παρέμβαση για μετά την εγκυμοσύνη, εκτός εάν τούτο κρίνεται ιατρικά απαραίτητο από τον οδοντίατρο. Ο Κανονισμός επεκτείνει την αρχή αυτή και για τις γυναίκες που θηλάζουν\nΜΑΥΡΑ ΣΦΡΑΓΙΣΜΑΤΑσυμβουλέςΣΥΜΒΟΥΛΕΣ ΓΙΑ ΤΗΝ ΥΓΕΙΑΣΦΡΑΓΙΣΜΑΤΑ\nΜαλλιά μετά τα 50: Έξι μυστικά ομορφιάς για να φαίνεσαι 10 χρόνια νεότερη\nΚαρδιακή ανακοπή: 6 πρώιμα σημάδια που πρέπει να σας ανησυχήσουν – Πως θα την προλάβετε\nΗ total white εμφάνιση της Hailey Bieber είναι η τάση του φετινού καλοκαιριού!


Fulbright Greece - Εξ' Αποστάσεως Εκπαίδευση\nΗ εξ' αποστάσεως εκπαίδευση, γνωστή και ως οnline εκπαίδευση, είναι ένας υπέροχος τρόπος να γνωρίσετε το αμερικανικό εκπαιδευτικό σύστημα χωρίς να φύγετε από τη χώρα σας. Τα αμερικανικά εκπαιδευτικά ιδρύματα προσφέρουν μια μεγάλη ποικιλία προπτυχιακών και μεταπτυχιακών προγραμμάτων πλήρους φοίτησης, όπως και ατομικά προγράμματα.\nΟι παρακάτω σύνδεσμοι θα σας οδηγήσουν στον ιστότοπο της Συμβουλευτικής Υπηρεσίας EducationUSA, της επίσημης πηγής για την ανώτατη εκπαίδευση στις ΗΠΑ. Θα σας παρουσιάσουν σε δύο στάδια πώς να Διερευνήστε τις επιλογές σας και πώς να Χρηματοδοτήσετε εξ αποστάσεως προγράμματα.\nΔιερευνήστε τις επιλογές σας\nΧρηματοδοτήστε τις σπουδές σας


2ο Πανελλήνιο Συνέδριο Δημοτικών Βιβλιοθηκών: Πρόσκληση υποβολής εισηγήσεων – ΕΕΒΕΠ\nΗ Ένωση Ελλήνων Βιβλιοθηκονόμων & Επιστημόνων Πληροφόρησης σε συνεργασία με τη Βιβλιοθήκη του Δήμου Καλλιθέας διοργανώνουν συνέδριο με θέμα «Δημοτικές Βιβλιοθήκες: Σκεφτόμαστε Εθνικά, Δρούμε Τοπικά».\nΤο συνέδριο θα πραγματοποιηθεί στις 3 – 4 Δεκεμβρίου 2009 (Ο χώρος πραγματοποίησης του Συνεδρίου θα ανακοινωθεί στο αμέσως προσεχές διάστημα)\nOι Δημοτικές Βιβλιοθήκες, είναι για τις τοπικές κοινωνίες, οι αρμόδιοι φορείς για τη διαχείριση της γνώσης και των πληροφοριών. Διαδραματίζουν πρωταρχικό ρόλο στη Δια Βίου Μάθηση, στην ενημέρωση, στην ψυχαγωγία και στην ένταξη των πολιτών στην κοινωνία της πληροφορίας. Με το έργο τους αξιοποιούν τη γνώση και την πληροφορία στην επαγγελματική και κοινωνική ζωή των πολιτών, στην εξάλειψη των ανισοτήτων στο εκπαιδευτικό και πληροφοριακό σύστημα, στη σύνδεση των τοπικών κοινωνιών με τα εθνικά και διεθνή κέντρα πληροφόρησης.\nΜε γνώμονα τα παραπάνω, η Επιστημονική Επιτροπή του συνεδρίου έχει καθορίσει τις παρακάτω θεματικές ενότητες του 2ου Πανελλήνιου Συνεδρίου Δημοτικών Βιβλιοθηκών, στις οποίες και πρέπει να εντάσσονται οι εισηγήσεις:\n1. H Δημοτική Βιβλιοθήκη – Γενικά Θέματα\nΟργάνωση των Δημοτικών Βιβλιοθηκών\nΣυλλογές (τοπικές, ειδικές, έντυπες ή μη, κ.λπ.)\nΘέματα οργάνωσης της πληροφορίας (Καταλογογράφηση, μεταδεδομένα ψηφιακών αντικειμένων κ.λπ.)\nΠροβολή της βιβλιοθήκης (ιστότοποι, χώροι συζητήσεων, κ.λπ.)\n2. Συνεργασίες με\nΛαϊκές, Ακαδημαϊκές και Ειδικές Βιβλιοθήκες στην Ελλάδα, και το εξωτερικό\nΤοπικούς, πολιτιστικούς, κοινωνικούς φορείς κ.ά.\nΤοπικά, εθνικά, διεθνή δίκτυα και κοινοπραξίες\n3. Δημοτικές Βιβλιοθήκες και Δια Βίου Μάθηση\n4. Δράσεις και υπηρεσίες στην τοπική κοινωνία\nΕιδικές ομάδες (βοήθεια στο σπίτι, ασθενείς Νοσοκομείων κ.ά.)\nΣυνεργατικές δράσεις (συλλογικός κατάλογος, προγράμματα ανάπτυξης κ.α.)\nΌσοι ενδιαφέρονται να συμμετάσχουν ως ομιλητές στο συνέδριο, παρακαλούνται να στείλουνπερίληψη στη γλώσσα της εισήγησής τους (βλέπε επισυναπτόμενη φόρμα) και σύντομο βιογραφικό σημείωμα στο ηλεκτρονικό ταχυδρομείο της ΕΕΒΕΠ. (publibconf@gmail.com)\nΚρίσιμες ημερομηνίες Συνεδρίου:\nΠροθεσμία αποστολής περίληψης : Δευτέρα, 21 Σεπτεμβρίου 2009\nΠροθεσμία υποβολής πλήρους κειμένου: Παρασκευή, 20 Νοεμβρίου 2009\nΑναπληρώτρια Καθηγήτρια του Τμήματος Βιβλιοθηκονομίας & Συστημάτων Πληροφόρησης του ΤΕΙ Αθήνας.\nΑαρών Μαρία, Υπεύθυνη της Βιβλιοθήκης Δήμου Αγίας Παρασκευής.\nΔημοπούλου Ιωάννα, Προϊσταμένη Τμήματος Καταλόγων της Εθνικής Βιβλιοθήκης της Ελλάδος.\nΚαπιδάκης Σαράντος, Καθηγητής του Τμήματος Αρχειονομίας Βιβλιοθηκονομίας του Ιονίου Πανεπιστημίου.\nΚαρούνος Θεόδωρος, Ερευνητής Εργαστηρίου Διαχείρισης & Βέλτιστου Σχεδιασμού Δικτύων, ΕΜΠ.\nΚουής Δημήτρης, Διαχειριστής Συλλογικού Καταλόγου Ακαδημαϊκών Βιβλιοθηκών, Επιστημονικός συνεργάτης του Τμήματος Βιβλιοθηκονομίας & Συστημάτων Πληροφόρησης, ΤΕΙ Αθήνας.\nΚυριακοπούλου Χριστίνα, Πρόεδρος ΕΕΒΕΠ, Προϊσταμένη της Δημοτικής Βιβλιοθήκης Καλλιθέας.\nΠαπάζογλου Αλεξάνδρα, Διευθύντρια Βιβλιοθηκών Ελληνοαμερικανικού Εκπαιδευτικού Ιδρύματος (Κολλέγιο Αθηνών – Κολλέγιο Ψυχικού), Μέλος Δ.Σ. Δημοτικής Βιβλιοθήκης Ψυχικού.\nΣεμερτζάκη Εύα, Αναπληρώτρια Προϊσταμένη της Βιβλιοθήκης της Τράπεζας της Ελλάδος, Συντάκτρια του ηλεκτρονικού περιοδικού «Συνεργασία».\nΤσιμπόγλου Φίλιππος, Διευθυντής Βιβλιοθήκης Πανεπιστημίου Κύπρου.\nΧατζάκη Χαρούλα, Τμηματάρχης Δημοτικής Βιβλιοθήκης Νίκαιας.